Krv se ledi u žilama: Britanski mediji se uplašili ruskog „Uragana“ - 16.09.2018, Sputnik Srbija\nKrv se ledi u žilama: Britanski mediji se uplašili ruskog „Uragana“\nBritanski tabloid „San“ komentarisao je video-snimak paljbe ruskog raketni sistema „Uragan“ na vojnim vežbama „Istok 2018“. 16.09.2018, Sputnik Srbija\nrusija, vesti, svet, vojna vežba "istok 2018"\n22:56 16.09.2018 (Osveženo: 13:27 18.09.2018)\n© Ministerstvo oboronы RF / Uđi u foto-galerijuProtivraketni sistemi "Uragan"\nBritanski tabloid „San“ komentarisao je video-snimak paljbe ruskog raketni sistema „Uragan“ na vojnim vežbama „Istok 2018“.\n15 Septembar 2018, 08:10\nList navodi da se od kadrova sa zabajkalskog poligona Cugol zaista „ledi krv u žilama“.\n„Rusija je omogućila svetu da pogleda u zastrašujući raketni sistem ’Uragan‘ na najvećim vojnim vežbama u poslednjim decenijama“, navodi se u materijalu.\nTabloid piše da na „užasavajućim“ kadrovima „vojna mašina od 20 tona ispaljuje 280 kilograma teške rakete“ brzinom dve u sekundi. Zajedno sa sistemom „Uragan“ na vojnim vežbama je predstavljen ogroman broj vojne tehnike, naglašava „San“.\nVelike međunarodne vojne vežbe „Istok 2018“ održavaju se od 11. do 17. septembra na Dalekom istoku i moru.\nprotivraketni sistem "Uragan"


Palmer: Mojim imenovanjem demonstrirali odgovornost\nTanjug 3. septembra 2019. 16:58\nBLED – Izaslanik SAD za Balkan Metju Palmer rekao je danas na panelu ministara inostranih poslova Zapadnog Balkana u okviru Strateškog foruma na Bledu da je Vašington njegovim imenovanjem demonstrirao odgovornost prema zahtevima koje je imao sa Balkana, ali i iz Evrope.\n„Čuli smo iz regiona i od evropskih partnera da SAD nisu dovoljno angažovane i prisutne na Balkanu. Moj cilj je da budem prisutan u regionu, da putujem širom Evrope i sarađujem sa partnerima na zajedničkim ciljevima“, objasnio je Palmer dodajući da se radi o podršci u oblastima vladavine prava, slobode medija, transparentnosti.\nOn je na panelu „Zapadni Balkan – evropeizacija, demokratizacija, zajednička odgovornost“ rekao da želi da utiče na integraciji Zapadnog Balkana u evroatlantske institucije, jer je to u skladu sa strategijom i prioritetima SAD.\n„Imamo velike ciljeve pomoći Severnoj Makedoniji i Albaniji da zapocnu pristupne pregovore sa EU, Srbiji i Kosovu da se vrate u dijalog i uspostave dogovor o normalizaciji odnosa, što će im otvoriti evropski put. Sa BiH ćemo raditi an svim nivoima pružajući podršku sprovođenju dubokih reformi i funkcionalnosti“, rekao je Palmer.


Red Army: Ne fudbalu bez navijača, ne fudbalskom robovanju novcu – Haber.ba\nRed Army: Ne fudbalu bez navijača, ne fudbalskom robovanju novcu\nNajvatreniji navijači Velež – “Red Army”, nisu za nastavak premijerligaške sezone bez prisustva publike na stadionima.\nFK Velež - SCsport.ba\n– Uslijed koronavirusa koji je zahvatio kompletnu Evropu, većine država su proglasile blokadu, vanredno stanje pa su samim time stala i takmičarska prvenstva. Prioritet svih nas je zaštita zdravlja svakog pojedinca te iz tog razloga smatramo, kada već ne možemo posjećivati svoje tribine da je zaustavljanje evropskog fudbala i više nego razumna odluka, piše u saopćenju “Red Armyja”, koje prenosimo u cijelosti:\n– Međutim, “oni” sa druge strane, korumpirani moćnici i institucije su došli na ideju odigravanja utakmica bez prisustva navijača. Postavljaju se dva pitanja: Iz kojih razloga i u ime čega? Više je nego vidljivo da ekonomski interesi narušavaju harizmu koju nosi fudbal i da nadmoć novca ponovo stupa na scenu i pokazuje svoju snagu nad temeljnim vrijednostima ove igre.\nSportski, odnosno fudbalski klubovi bi trebali u potpunosti razumjeti hiljade ljudi koji se okupljaju oko ovog popularnog sporta, a ne samo slušati “biznismene” i tako na mala vrata privesti kraju otimačinu, ono malo fudbala što je ostalo u rukama navijača. Trebali bi se sjetiti da ta strast koja se prožima oko fudbala nije “folklor”, već je to njegova suština. Iz prethodno navedenog se može zaključiti da su javnost i navijači po definiciji suštinski faktor kada je riječ o fudbalu.\nStoga tražimo od UEFA-e i nacionalnih saveza da stanu i prekinu fudbalska takmičenja, sve dok gužva na stadionima ponovo ne bude uobičajena pojava bez rizika po zdravlje svakog pojedinca. Skupa se borimo za fudbal sa navijačima na tribinama na kojima pjevamo svoje pjesme i na kojima dijelimo radost i tugu. Ne fudbalu bez navijača. Ne fudbalskom robovanju novcu, kategorični su najvatreniji navijači Veleža, prenosi Avaz.\nTeme:fudbal, izdvojeno, koronavirus, novac, Red Army, Velež


Komentari povodom cnogorskog referenduma / Prenosimo Politiku\nPolitika 29 5 2006\nDogodilo se očekivano. Propala je Državna zajednica Srbija i Crna Gora, nastavak Miloševićeve neuspešne državotvorne politike i plod raznih kompromisa DS i DSS sa DPS i SNP. Bez obzira na državno-pravni kontinuitet, javnost Srbije danas u svom odnosu prema čitavom petnaest godina otvorenom pitanju srpsko-crnogorskih odnosa oseća samo teret poraženog i rezignaciju ogorčenog. Takva osećanja su prirodna, ali i – neumesna.\nPolitika koju je zvanična Srbija tokom proteklih šest godina vodila prema Crnoj Gori bila je u svojim osnovama pogrešna. Pored činjenice da srpski narod tokom protekle decenije nije imao svoju istinsku međunarodno priznatu državu i maticu, srpskom narodu u Crnoj Gori bivša ali i sadašnja vlast nametnula je jedan veliki i besmisleni teret. Umesto da se bore za ravnopravan status i sva ona kulturna, prosvetna, ekonomska i politička prava koje imaju drugi narodi u njihovoj zemlji, Srbi u Crnoj Gori bili su tokom proteklih godina taoci državne zajednice koja nije bila ni zajednica ni država. Kao što je devedesetih godina 20. veka srpski narod na Balkanu bio talac jugoslovenske države protiv koje je bila većina njenih građana i svi ostali njeni narodi, tako je i srpski narod u Crnoj Gori bio zaštitnik jedne loše državne zajednice. Boreći se za SRJ i kasnije za državnu zajednicu, politički predstavnici Srba u Crnoj Gori i zvanična Srbija propustili su da se izbore za poštovanje prava Srba u Crnoj Gori. I dok je režim Mila Đukanovića, zaklanjajući se iza crnogorske državne ideje, izbegavao odgovornost za sve ostale posledice svoje politike i protiv Srba ujedinio ostale građane Crne Gore, Srbi su kao narod bez prava na jezik, kulturu, nacionalni savet i procentualnu zastupljenost branili jednu državnu tvorevinu koja je bila birokratska, nedemokratska, mrtvorođena i u suštini koristan izvor moći i novca za svaku vlast u Crnoj Gori.\nDržavna zajednica nije propala zbog želje crnogorskih vlasti da se otcepe od Srbije, već iz njihove potrebe da opstaju zahvaljujući krizama. Politička eksploatacija krize u odnosima Srbije i Crne Gore više nije bila moguća zbog čega su crnogorske vlasti posle mnogo godina nevoljno zatvorile i ovu krizu. Ne treba sumnjati da će uskoro otvoriti neku sledeću. Trebalo bi samo da se postaramo da vlasti Srbije sledeći put ne pokažu ovoliku naivnost i spremnost da im u svakom pogledu idu naruku.\nZašto nam se to dogodilo? Zašto su demokratske vlasti načinile istu grešku kao i njihovi prethodnici?\nMislim da je odgovor sadržan u nezrelosti i sitnom političkom računu. Crnogorsku dijasporu u Srbiji, sa časnim izuzecima, ne brine mnogo stanje nacionalnih ili ljudskih prava preostalih Srba u Crnoj Gori. Ideja političke veličine i neprirodna ravnopravnost Srbije i Crne Gore bili su dovoljni da nahrane njihove političke ambicije i zadovolje im sujetu. Uostalom, na Terazijama niko ne može da vam odredi kojim ćete jezikom govoriti, ne možete izgubiti posao iz istih razloga kao nikšićki profesori, ovde više ne ubijaju vlasnike dnevnih novina, ne kupuju lične karte i ne izbacuju s posla ako glasate.\nIpak, posle poraza koji je nametnut srpskom narodu u Crnoj Gori još uvek postoji mogućnost da nanesena šteta bude ispravljena. Pre svega, Srbija mora da zaustavi dalje izdržavanje Đukanovićevog režima. Srbi u Crnoj Gori više nikada ne treba da se bore protiv nekoga, već isključivo za nešto. Dakle cilj Srba u Crnoj Gori treba da bude priznanje njihove nacije, uspostavljanje političke, ekonomske, prosvetne i kulturne ravnopravnosti.\nProtiv Mila Đukanovića treba da se bore ili da ga brane građani Crne Gore, a ne Srbi, Crnogorci, Bošnjaci, Muslimani ili Albanci. Dokle god može da se sakrije iza čitavog naroda, jedan autokrata je politički neranjiv. Zar nas tome nije podučila karijera Slobodana Miloševića?\nSrbija mora da deo novca, koji je preko nezasluženih zdravstvenih i prosvetnih prava i troškova činovništva i diplomatije do sada ulagala u Đukanovićev režim, usmeri ka svom narodu u Crnoj Gori. Srbi u Crnoj Gori nemaju svoje škole, nemaju svoja kulturno-umetnička društva, nemaju svoje novine, u njihovim krajevima vlada ekonomska beda, a njihovi intelektualci nemaju drugog izvora finansiranja do vladajućeg crnogorskog režima. Sada, međutim, srpska država nikoga ne treba da plaća da je voli, mi treba da podržavamo legitimna prava i opšti interes naših sunarodnika u Crnoj Gori. Cilj ne treba da nam bude nečija lična korist, već isključivo opšte dobro. Moramo takođe da se čuvamo da ne radimo na štetu bilo koga, osim onih koji na obespravljenosti srpskog naroda ostvaruju nekakvu političku korist.


Svetsko prvenstvo u fudbalu 2014 - Dirljiv potez Kristijana Ronalda, otkrio razlog nove frizure (Foto) - ShowBiz - Svet - Vesti - Svet Plus\nSvetsko prvenstvo u fudbalu 2014 - Dirljiv potez Kristijana Ronalda, otkrio razlog nove frizure (Foto)\n20:38 23. JUN 2014.\nSvetsko prvenstvo u fudbalu 2014 - Kristijanu Ronaldu ugrožena karijera, napušta Mundijal?\nNaime, Ronaldo se setio bolesnog dečaka Erika Ortiza Kruza koji je prošle nedelje operisao tumor na mozgu. Mali dečak ima isti takav ožiljak nakon operacije, pa je fudbaler odlučio da mu ovakvim gestom pokaže da misli na njega.\nKristijana je veoma pogodila sudbina mališana, pa je za njegovu operaciju u martu uplatio 60.000 evra kako bi mogao otići na lečenje i započeti borbu sa opakom bolešću.\nSvetsko prvenstvo u fudbalu 2014Svetsko prvenstvo u fudbaluKristijano RonaldoChristiano Ronaldo


ZAHVALNICA GREENTECH-EU WEEK FOR WASTE REDUCTION\nOtkup PET boca\nInfo za dobavljače\nnedelja, 16 decembar 2018 12:15\nMinistarstvo zaštite životne sredine je 26. novembra u Novom Sadu obeležilo Evropsku nedelju smanjenja otpada.\nManifestaciji su pored ministra zaštite životne sredine i njegovih saradnika iz Ministarstva , prisustvovale brojne zvanice - predstavnici državnih ustanova i institucija, privrednih društava,akademske javnosti, nevladinih organizacija i medija.\nCilj svih učesnika je da se nastavi sa unapređivanjem zakonskih rešenja u oblasti upravljanja otpadom, prilagođavanje evropskim i svetskim standardima u ovoj oblasti, jačanju svesti javnosti radi menjanja navika građana i drugim aktivnostima kako bi Srbija bila zdravija i čistija.\nMinistar Trivan uručio je zahvalnicu , preduzeću „GREENTECH” d.o.o iz Novog Sada, za doprinos smanjenju otpada i zdravijoj životnoj sredini.\nOkupljenim zvanicama se obratio generalni direktor „GREENTECH d.o.o Mihail Mateski i izjavio da je Kompanija u 13 godina poslovanja u Srbiji uspela da reciklira 80.000 tona Pet ambalaže. Ova količina Pet ambalaže u rinfuzi predstavlja 4.000.000 m 3. ili 50.000 šlepera . Treba imati na umu da bi ove količine otpadne Pet ambalaže završile na smetlištima, deponijama ili u prirodi. Na ovaj način su se zaposleni u „GREENTECH d.o.o, preduzeća sa kojima saradjuje, gradjani i Ministarstvo našli na zajedničkom zadatku zaštite životne sredine.


Ruska vojska dobija efikasan artiljerijski sistem „Derivacija“ - Sputnjik Srbija\n22:15 13.09.2020 Preuzmite kraći link\n„Završena su preliminarna ispitivanja sistema i potvrđena je mogućnost borbe sa različitim tipovima bespilotnih letelica. Vojska će prve isporuke primiti 2022. godine“, izjavio je Potapov.\nProtivvazdušno samohodno vozilo „Derivacija PVO“ je zasnovano na borbenom vozilu pešadije BMP-3 i ima modul na daljinsko upravljanje sa automatskim topom kalibra 57 mm. Top može da ispaljuje municiju sa kontrolisanom detonacijom, što omogućava njegovu veliku efikasnost u borbi sa vazdušnim ciljevima.\nSistem je predviđen za borbu protiv bespilotnih letelica, krstarećih raketa, a ujedno je osposobljen i za borbu sa kopnenim ciljevima.\nRusija, ruska vojska, rusko naoružanje


Faktor | Ambasada Turske demantuje Dodika: Nema ništa od velikih projekata ako nastavite blokirati institucije BiH\nUpitan autoput ka Beogradu\nAmbasada Turske demantuje Dodika: Nema ništa od velikih projekata ako nastavite blokirati institucije BiH\nObjavljeno: 05.03.2020. u 20:01\nNakon sastanka sa članom Predsjedništva Bosne i Hercegovine Miloradom Dodikom, saopćenjem za javnost oglasio se ambasador Republike Turske u Bosni i Hercegovini Haldun Koç.\n- Kao što je već ranije izjavljeno, u kontaktima je sa naše strane dato do znanja da je za nastavak započetih projekata potrebno da mehanizmi donošenja odluka institucija Bosne i Hercegovine budu aktivni. Naš stav po ovom pitanju je na jasan način prenesen.\nŠto se tiče migranata, u kontaktima je također naglašeno da se nastavljaju razgovori sa EU i svim drugim zainteresovanim stranama, da se ovdje radi o jednom globalnom problemu te da je potrebno da se zauzme jedan zajednički stav po ovom pitanju - stoji u saopćenju.\nTurski ambasador je praktično demantovao navode iz saopćenja koje je medijima poslao Kabinet Milorada Dodika, a u kojem su potpuno pogrešno interpretirani stavovi Ambasade Turske.\nU saopćenju Dodikovog kabineta je navedeno kako se "Dodik zahvalio Republici Turskoj i njenom predsjedniku Reçepu Tayyipu Erdoğanu za odlučnost da budu nastavljene aktivnosti BiH i Turske na započetim projektima koji ne treba da budu dovedeni u pitanje zbog novonastale situacije u BiH". Stvari stoje potpuno suprotno, a to znači da je Dodiku na sastanku jasno rečeno, što se navodi i u demantiju Ambasade Turske - "da je za nastavak započetih projekata potrebno da mehanizmi donošenja odluka institucija Bosne i Hercegovine budu aktivni". Ukratko, ako Dodik i njegov SNSD nastave sa blokadama rada institucija Bosne i Hercegovine, u pitanje će biti dovedeni i veliki projekti poput izgradnje autoputa Sarajevo-Beograd.\nDodikov kabinet je u saopćenju naveo i kako je "turski ambasador informirao Dodika o problemima u vezi s migrantima, naglašavajući da je ovaj problem velikim dijelom izazvan licemjernom i dvoličnom politikom Evropske unije".\n- Turska nema strpljenja za dvoličnost EU - naveli su u saopćenju iz Kabineta, prenoseći navodne izjave ambasadora Halduna Koca. Turska ambasada, kako se vidi iz demantija, u potpunosti negira da je takvo što rečeno na sastanku.\nHaldun KocMilorad DodikAmbasada Turske\nPozvao na odbacivanje\nDodik: Rezolucija izjednačava Srbe s onima koji su bili na zločinačkoj strani


Selaković: Patrijarh Irinej sa Vučićem imao poseban odnos – Studio B\nSelaković: Patrijarh Irinej sa Vučićem imao poseban odnos Tanjug\nObjavljeno: 21.11.2020. 12:26 Izmenjeno: 22.11.2020. 16:21\nPatrijarh Irinej bio je mudar i miroljubiv čovek, čovek vizije koji je shvatao moć narodnog jedinstva, rekao je ministar spoljnih poslova Srbije Nikola Selaković i istakao da je s predsednikom Srbije Aleksandrom Vučićem imao veliku bliskost i poseban odnos.\n„Znao je kako izgleda period u kome su država i crkva sukobljene. Znao je koliko to nije dobro za srpski narod“, rekao je Selaković i dodao da je partijarh Irinej ostavio iza sebe, kada je došao u Beograd, preko 80 novoizgrađenih i obnovljenih crkava.\n„Kada smo počeli da obeležavamo godišnjice NATO agresije i da stvari nazivamo pravim imenom, on je svaki put bio uz svoj narod i uz njegovo političko rukovodstvo. Kada smo obeležavali stradanje Srba u Oluji, dolazio je i želeo svaki put da on održi parastos stradalima. Kada je trebalo razumeti poziciju države i dati podršku u borbi za KiM, on je to davao, rekao je Selaković.\nTakođe, uspostavio je I učvrstio jedinstvo Srba sa obe strane Drine zajedno sa predsednikom Vucićem i Miloradom Dodikom.\n„Patrijarh je govorio da je ovo vreme saglasnosti između države i ckrve“, rekao je Selaković.\nOn je istakao da je patrijarh Irinej živeo sa svakom od 50 miliona kockica mozaika koja je postavljena u Hram Svetog Save i dodao da je makar jednom nedeljno odlazio nenajavljeno da vidi kako teku radovi.


Erdoan zapretio Haradinaju zbog gulenista\nPo čijim uputstvima nastupa Haradinaj: Redžep Tajip Erdoan\nTurski predsjednik Redžep Tajip Erdoan je u subotu osudio potez kosovskog premijera Ramuša Haradinaja da otpusti najviše zvaničnike, nakon što je iz te zemlje deportovano šest turskih državljana za koje Turska tvrdi da su pripadnici pokreta Fetulaha Gulena.\nHaradinaj zatražio istragu deportacije gulenista s Kosova\nGovoreći na kongresu vladajuće Partije pravde i razvoja (AKP) u Istanbulu, Redžep Tajip Erdoan kritikovao je Haradinaja zbog otpuštanja kosovskog ministra unutrašnjih poslova i šefa obavještajne agencije.\nNavodeći da je Turska druga država koja je priznala nezavisnost Kosova u 2008. godini, nakon SAD, dodao je: "Hej kosovski premijeru, otkad ste počeli da štitite one koji su organizovali državni udar u Republici Turskoj?"\nRekao je da će Haradinaj "platiti" za akcije protiv interesa Turske - koja je, kako je naveo Erdoan - "prihvatila Kosovo kao brata".\nAnadolija navodi da je, u saradnji sa kosovskim obaveštajnim službama, Turska nacionalna obaveštajna organizacija (MIT) u četvrtak uhapsila šest muškaraca koji su, kako tvrde, bili zaduženi za aktivnosti Gulenovog pokreta na Balkanu.\nPremijer Kosova Ramuš Haradinaj zatražio je istragu i izveštaj relevantnih organa u vezi uhapšenih i deportovanih državljana Turske sa Kosova te zatražio da se ovakva "iznenađenja" više ne dešavaju bez dozvole premijera.\nHaradinaj je u petak razrešio dužnosti ministra policije i šefa obaveštajaca koji su sproveli akciju hapšenja, i to, kako tvrde, bez znanja šefa Vlade i ostalih državnih rukovodioca.


Janjić: "Atmosfera u kojoj je upitna budućnost dijaloga"\nI nakon sastanka u Briselu predsednika Srbije, Aleksandra Vučića, sa predstavnicima EU, ostaće iste nedoumice, koje su i ranije psotojale, a koje kod srpskog i albanskog stanovništva izazivaju nervozu. Stvara se atmosfera u kojoj je upitno to da li će u skorašnjoj budućnosti moći da se vodi bilo kakv dijalog, ali se stvara i atmosfera koja bi mogla da proizvede nasilje, ocenjue predsednik Foruma za etničke odnose, Dušan Janjić.\nGlavna tema u Briselu trebalo bi da budu konkretne teme poput ZSO, kao i to da li će se ići putem demarkacije ili putem razmene ili razgraničenja teriotrija, smatra predsednik Foruma za etničke odnose, Dušan Jnajić. On dodaje i to da nikada nije bila opcija da će Aleksandar Vučić odbiti da ode u Brisel, a da je Hašim Tači poslednji zbog koga se ne bi išlo.\nBez obzira na sve tenzije u javnosti komunikacija između Vučića i Tačija je mnogo bolja nego njihova komunikacija sa drugim političarima u Srbiji i na Kosovu, ističe Janjić.\nNeće se desiti da neko napusti ovakav model dijaloga gde su glavne strane Priština i Beograd, kako je uspostavljeno i po Rezoluciji Generalne skupštine UN, tako da se to neće promeniti, a ni nije u interesu Srbije da to menja. Ko to bude prekršio prekršiće i Rezoluciju i nije samo u problemu sa EU, nego i sa Generalnom skupštinom UN, zaključuje Janjić.


Individuаlni pristup ženama sa sela ključan - Zavod za ravnopravnost polova\nIndividuаlni pristup ženama sa sela ključan\nDirektorka Zavoda za ravnopravnost polova Stanislava Malić-Gostović učestvovala je danas na ZOOM konferenciji povodom Međunarodnog dana žena na selu pod nazivom “Seoske žene – pokretačice lokalnog razvoja“.\nKonferencija je održana u organizaciji Pokrajinskog zaštitnika građana – ombudsmana uz podršku Agencije Ujedinjenih nacija za rodnu ravnopravnost i osnaživanje žena u Srbiji (UN Women).\nCilj konferencije je pokrenuti diskusiju na različite teme poput doprinosa udruženja seoskih žena razvoju lokalne ekonomije, izazova sa kojima se suočavaju u radu i finansiranju, ali i održivosti udruženja i merama za dugoročnu podršku njihovim aktivnostima.\nNa konferenciji su učestvovali predstavnici institucija sa međunarodnog, nacionalnog i pokrajinskog nivoa, kao i preduzetnice i predstavnice udruženja žena iz Srbije i Vojvodine. Namera je bila da se kroz dijalog institucija i žena sa sela razmene iskustva i utvrde moguće nove mere i javne politike koje bi unapredile njihov položaj.\nDirektorka Zavoda je ovom prilikom istakla da su žene sa sela iz Vojvodine već dugi niz godina u fokusu programskih aktivnosti Zavoda, da je ova ustanova bila pionir u istraživanju o položaju ove društvene grupe i da su rezultati tog istraživanja doneli brojne aktivnosti i mere kojima se unapređuje njihov položaj u društvu.\nOvom prilikom izdvojila je nekoliko problema sa kojima se žene iz udruženja suočavaju i navela da je to najčešće problem samofinasiranja i nedostatak kapaciteta za praćenje i pisanje projekata i da im je u ovoj oblasti neophodna mentorska podrška pojedinaca i institucija.\n„Sa stanovišta institucije i utisaka sa terenskih poseta udruženjima žena iz Vojvodine, mogu da kažem da je individulni pristup ženama sa sela ključan. Samo u direktnom kontaktu sa njima možemo otkriti šta su realni problemi žena koje žive na selu, sa kojim preprekama se suočavaju udruženja i da to zavisi od sela do sela, tipa delatnosti kojom se bave, infrastrukture lokalne zajednice i drugog. Jako je važno da sve institucije koje u svojim programskim aktivnostima u fokusu imaju žene sa sela, sarađuju i rade sinhronizovano jer samo na taj način efekti svih javnih politika i mera koje se donose i sprovode mogu imati konkretan rezultat.“ – istakla je direktorica Zavoda Stanislava Malić Gostović.\nKako je na kraju napomenula Zavod će i dalje nastaviti sa pružanjem finansijske podrške udruženjima i ženama u preduzetništvu, a plan je da se u budućnosti osmisli program i konkurs koji bi isključivo bio namenjen seoskim udruženjima žena i njihovim potrebama.


RTV Subotica • Marijana Tolimir • 16. septembar 2021. • 11:53 •\nOd početka školske godine u osnovnim i srednjim školama u okrugu obolelo je ukupno 92 dece – u prvoj nedelji 19, u drugoj novih 44, a u prva tri dana ove nedelje već 29, pokazuju podaci Zavoda za javno zdravlje Subotica.\nProcedura je takva da kada se u jednom odeljenju potvrdi dva slučaja infekcije virusom kovid 19, čitavo odeljenje prelazi na onlajn nastavu narednih deset dana, nakon čega se ponovo vraćaju u klupe, objašnjavaju u Hemijsko-tehnološkoj školi. U ovoj srednjoj školi trenutno je četiri pozitivna učenika, zbog čega su dva odeljenja kod kuće, dok je među profesorima obolelo njih troje.\nTreća je nedelja kako su se đaci vratili u školske klupe, a broj onih koji su pozitivni na kovid 19 u osnovnim i srednjim školama u okrugu, kao i u opštoj populaciji kontantno raste – to je ono što zabrinjava, ističe epidemiolog dr Nebojša Bohucki, zbog čega je epidemiološka situacija u gradu i okrugu izrazito nepovoljna, i očekuje se da će se trend nastaviti, budući da delta soj pogađa sve uzraste, pa i decu. Ipak, kako pojašnjavadr Bohucki, više širi među decom srednjoškolskog uzrasta kojase više druže nakon škole i izlaze u grad.\nNaš sagovornik zbog toga apeluje da se postojeće mere poštuju, među kojima je najznačajnija nošenje maski u zatvorenom prostoru , zbog čega je obavezno da đaci tokom celog boravka u školi nose maske, čak i tokom odmora.


KARAVAN „DUH MLADOSTI“ U NEGOTINU\nKaravan „Duh mladosti“ realizovan je 04.10.2017. godine u Negotinu, na trgu Stevana Mokranjca, u vremenskom periodu od 16h do 20h. Cilj Karavana jeste promovisanje Nacionalnog modela dualnog i preduzetničkog obrazovanja, kao i edukacija o značaju dualnog obrazovanja za Srbiju.\nPosetioci su imali priliku da na licu mesta čuju detaljne informacije o dualnom obrazovanju, o saradnji škola i privrede u svom mestu, kao i o značaju ove veze kako bi mladi ljudi završavali školu sa visokim kompetencijama i bili cenjeni na tržištu rada.\nManifestaciju su otvorili predstavnici Privredne komore Srbije, omladinske organizacije „Spirit of Youth“ zajedno sa predstavnicima lokalne samouprave, škola i kompanija uključenih u sistem dualnog i preduzetničkog obrazovanja.\nNakon otvaranja, održana je panel diskusija na kojoj su zainteresovani učesnici dobili odgovore na sva postavljena pitanja u vezi sa dualnim obrazovanjem.\nNajmlađi su imali priliku da se oprobaju u sportskim aktivnostima poput malog fudbala, basketa 3-3, poligona i mnogim drugim, kao i da učestvuju u Kvizu znanja.\nNegotinci su, takođe, imali priliku da učestvuju u akciji koju organizuju „Spirit of Youth“ i „Radio S“ – „Zgib zona“ u kojoj grad koji uradi najviše zgibova osvaja renoviranje dečijeg parka ili sportskog igrališta po želјi.\n“MLADA JE BILA LEPA, ALI…” Kako je Putin ukrao šou na venčanju austrijske ministarke\nOluja srušila konstrukciju na ulazu na koncert POZNATOG BENDA, povređeno 14 osoba


"Rat" se nastavlja: Karadžić ima brutalnu poruku za Vučelića - Sportska centrala\n„Rat“ se nastavlja: Karadžić ima brutalnu poruku za Vučelića\n29 apr 2019. 15:15\nNastavlja se rat rečima između bivšeg i sadašnjeg predsednika FK Partizan.\nNekada prvi čovek crno-belih i Fudbalskog saveza Srbije Tomislav Karadžić izneo je svoje mišljenje o aktuelnom trenutku kluba iz Humske, a brzo mu je stigao odgovor Milorada Vučelića, koji je optužio popularnog Toleta da je pozajmljivao Partizanu novac na kamatu.\nPonovo se oglasio Karadžić, koji je za „Srpski telegraf“ još jedanput naglasio da Partizan doživljava težak slom u poslednjih nekoliko godina, i da propadanju nema kraja.\n– U trenucima kada Partizan preživljava najteže trenutke u poslednjih nekoliko decenija, nisam rekao ništa što ne smatra svaki funkcioner ili ljubitelj kluba. Vidim da sada onaj koji je možda najodgovorniji ne vidi ono što vidi cela Srbija. Možemo sada da pričamo o vremenu kada sam ja došao u Partizan i šta je ostalo iza mene. Klub koji je osvojio nekoliko vezanih titula, igrao u Ligi šampiona i fudbalu podario možda i najbolju omladinsku školu u Evropi. Sve to je urušeno i uništeno u par zadnjih godina, rekao je Karadžić za „Srpski telegraf“.\nIskusni fudbalski radnik i biznismen je optužio Vučelića i sadašnju upravu FK Partizan da su odgovorni za najteži period u istoriji kluba.\n– Zbog toga čoveku koji je za to najodgovorniji za stanje u kom se klub nalazi, priznajem da je najveći grobar u istoriji Partizana. Tome u prilog idu rezultati koji su najgori u poslednjih 30 godina, poslovanje i dugovi koji su klub doveli na ivicu propasti i peto mesto tabele Superlige. O izgubljenom uticaju kluba na svim nivoima ne treba ni pričati, a sve to nije dobro ni za Partizan, ni za srpski fudbal. Zato je moja poruka najvećem grobaru kluba – niko nije i ne može biti iznad Partizana. Svi smo prolazni, samo je važno šta ko ostavlja iza sebe, dodao je Tomislav Karadžić.


Tikveša: Grad Bijeljina će obezbijediti pomoć za treće i četvrto dijete - Glas Srpske\nSrna 20.10.2020 17:34\nBIJELjINA- Grad Bijeljina obezbijediće jednokratnu pomoć od 300 KM za svako treće i četvrto novorođenče u porodici, najavila je pokretač ove inicijative za podsticanje nataliteta Ana Tikveša, koja je kandidat za odbornika Stranke demokratske Srpske (SDS) Semberija.\nTikveša je osnivač Udruženja građana "Mama M" koje se bavi promocijom zdravog načina života trudnica i omladine i organizuje Školu za trudnice i Školu roditeljstva u Bijeljini, koje je do sada pohađalo više od 500 sugrađana.\n"Odluka o jednokratnoj pomoći za treće i četvrto novorođenče je iskorak za buduću pronatalitetnu politiku jer porodica je osnovna ćelija društva, a Bijeljina je krenula u borbu za što više rađanja", rekla je Tikveša na konferenciji za novinare SDS Semberija u Bijeljini.\nPredsjednik stranke Mićo Mićić ocijenio je da "SDS Semberija ima najbolju listu za lokalne izbore", kao i da su žene koje si među kandidatima "profesionalno ostvarene i privržene porodici".\n"Opredijeljeni smo za realizaciju svih mjera koje mogu da doprinesu povećanju broja novorođene djece", istakao je on.\nMićić je dodao da Gradska uprava Bijeljine finansira četvrti pokušaj vantjelesne oplodnje, da je u prethodnih 10 godina u gradu otvoreno pet obdaništa, te da se vodi računa i o materijalno ugroženoj djeci.


InfoTim – Page 2 – Pokret Slobodna Srbija\nPokret Slobodna Srbija najoštrije osuđuje svaki vida nasilja nad ugroženim grupama u koju spadaju i žene žrtve nasilja. Iako je naša\nZdravstvena situacija u Srbiji se pogoršava. Imamo preko hiljadu obolelih dnevno na milion stanovnika i nalazimo se u samom vrhu zemalja Evrope po intenzitetu epidemije. Trend rasta broja obolelih i umrlih se nastavlja i preti da potpuno razori naš zdravstveni sistem, ekonomiju i budžet. Vlada Srbije je pokazala potpunu nesposobnost da upravlja zdravstvenom krizom koja […]\nKada predstavnici vlasti govore o stanju ekonomije u Srbiji, uglavnom koriste opisne prideve u pozitivu, u poslednje vreme sve češće u superlativu, ali gotovo nikada ne saopštavaju brojeve. Međutim, ako pređemo sa opisnih prideva na brojeve, videćemo debalanse u svim bitnim ekonomskim pokazateljima. Evo kako to izgleda: Budžetski deficit: 4 milijarde evra ili 10% BDP-a. […]\nU alarmantnoj epidemiološkoj situaciji kakva je već danima u našoj zemlji, sa hiljadama otkrivenih zaraženih dnevno i višestruko većim brojem neotkrivenih, vlast i dalje tvrdi da škole nisu ugrožene. Pokret Slobodna Srbija, prateći situaciju u školama, u kojima usled zaražavanja i izolacije, sa posla izostaje sve veći broj zaposlenih, dok lokalne samouprave zatvaraju brojne škole, […]\nDogađaj januara 2019. godine: Automobil škoda oktavia, u kom se nalazio Zoran Babić, tadašnji direktor preduzeća ,,Koridori Srbije” naleteo je velikom brzinom na automobil koji je čekao red na naplatnoj rampi kod Doljevca. Činjenice: 1. Automobil škoda je iz neobjašnjivih razloga naleteo na vozilo koje se nalazilo na naplatnoj rampi. 2. Poginula je jedna žena, […]\nKanađani su razvili posebnu umetnost urbanizacije podzemlja. Oštra klima i visok standard saobraćajne infrastrukture doveli su do dosetke da se dobar deo gradskih funkcija spusti pod zemlju, čime se izbegavaju i smrznut nos i sukob pešaka i vozila. Veći svetski gradovi uglavnom već imaju dugu mrežu linija podzemne železnice i metroa, dobro opremljenu, pa se […]\nPodrška Žaklini Tatalović\nPokret Slobodna Srbija pruža punu podršku novinarki Žaklini Tatalović, i traži po ko zna koji put od REM-a da počne da obavlja svoju regulaturnu funkciju. Pozivamo i UNS i NUNS da svim sredstvima kojima raspolažu uzmu u zaštitu svoju kolegenicu, a da za početak odbiju da rade i gostuju na ovakvim medijima. Obesmišljavanju novinarske profesije […]\nU javnim nastupima predstavnici Vlade i NBS iznose podatak o relativnoj zaduženosti Srbije, i to kroz relativni odnos zaduženja i bruto društvenog proizvoda. Taj relativni odnos je oko 60% duga u odnosu na BDP. Ova cifra nam se predstavlja kao veliki ekonomski uspeh vlasti. Međutim, taj opis stanja je subjektivan i ne predstavlja pravo stvaranje […]


Kako izabrati vakcinu, i kad sme, a kad ne sme da se primi\n13 Jan 2021, 9:35 Beograd RTS Elena Marjanović\nPotpuno je svejedno koju ćemo vakcinu primiti jer imunitet koji se razvija posle vakcinacije je potpuno identičan nazavisno od toga da li se radi o jednom ili drugom tipu vakcine, navodi za RTS dr Tanja Jovanović, virusolog sa Medicinskog fakulteta u Beogradu.\nDoktorka Tanja Jovanović je gostujući u Jutarnjem programu RTS-a navela da su u Srbiji trenutno registrovane dve vakcine - Fajzerova i ruska sputnjik, ali da je, bez obzira o kojoj se vakcini radi efekat vakcinacije identičan, pruža nam mogućnost zaštite od susreta sa virusom i infekcija.\n"Prema tome nema nikakvog razloga za to da brinemo ukoliko nemamo neko posebno medicinsko znanje pa da razlučujemo o tome koje su prednosti, a koji su nedostaci određenih vakcina. Kada je registrovana od strane Agencija za lekove i medicinska sredstva (ALIMS) znači da se radi o vrlo bezbednoj, vrlo efikasnoj vkcini koja ima svoj određeni cilj", ističe Jovanovićeva. Objašnjava da je građanima ponuđena mogućnost da izaberu čiju će vakcinu primiti, ali, kako kaže, potpuno je svejedno koju ćemo vakcinu primiti jer imunitet koji se razvija posle vakcinacije je potpuno identičan nazavisno od toga da li se radi o jednom ili drugom tipu vakcine. "Znate da se mi polarišemo oko svakog pitanja pa prema tome i da li više verujemo Zapadu ili Istoku. Jedna je američko-nemačka vakcina druga je ruska,ali i jedna i druga vakcina pripadaju novoj generaciji vakcina u tehnološkom smislu njihove proizvodnje, tako da i jedna i druga stimulišu i produkciju antitela i ćelijski imunitet koji je bitan za odbranu od infekcija. Tako da je sada pitanje - kome naši građani više veruju", objašnjava Jovanovićeva. Dodaje da se očekuje da će krajem januara u Srbiju stići i određena količina kineske vakcine koja je, kako kaže, napravljena jednom klasičnijom tehnologijom. "Građani imaju iskustva sa takvom vrstom vakcina jer je napravljena na sličan način kao i vakcina protiv gripa, ali opet ponavljam sve te vakcina u stvari stimulišu na sličan način imunski odgovor i štite na s od infekcija", objašnjava Jovanovićeva. Navodi da ipak poslednju reč o izboru vakcine treba da daju izabrani lekari koji u skladu sa našim psihofizičkim stanjem odlučuju koja je vakcina najbolja za nas.\nKo ne sme da primi vakcinu\nGovoreći o tome ko sme, a ko ne sme da primi vakcinu odgovara da to zavisi od slučaja do slučaja i da poslednju reč daje izabrani lekar koji je upoznat sa stanjem pacijenta. "Ako imate neku akutnu infekciju praćenu temperaturom, a nije korona vi u tom momentu ne možete da primite vakcinu. Zatim, ukoliko imate neku hroničnu bolest koja zahteva aktivnu terapiju vi u tom periodu kad se prima aktivna terapija ne možete da primite vakcinu", objašnjava Jovanovićeva. Dodaje da se često čuju pitanje - da li trudnice ili žene koje doje mogu da prime vakcinu. "Mi još uvek nemamo dovoljno iskustva sa virusom i ukoliko žene planiraju trudnoću ili ukoliko su trudne ne treba da prime vakcinu", navodi Jovanovićeva. Dodaje da to ne znači da vakcina nije bezbedna već da samo nije urađeno dovoljno ispitivanja. Dodaje i da građani imaju mogućnost da sva pitanja o vakcinaciji pošalju Institutu Batut. "Sva pitanja koja imaju u vezi vakcinacije građani mogu poslati Institutu Batut, a mi kao savetodavno telo ćemo brzo odgovoriti", navodi Jovanovićeva.


Za pravnu vidljivost trans osoba – protestna šetnja parada ponosa srbija – IDEAS\nU subotu, 23.06.2018 godine, održana je protesta šetnja pod nazivom Parada ponosa Srbija na ruti od Pionirskoga od Studentskog parka u organizaciji Regionalnog info centra, Egala i Laud and Queer organizacija. Protesna šetnja se organizuje sa ciljem da široj javnost predoči dramatične problema sa kojima su suočene trans osobe ali i celokupna LGBT+ zajednica u Srbiji a koji su inače slabo vidljivi tokom godine. Ispred IDEAS-a na skup je prisustvovao Mladen Antonijević Priljeva, programski direktor.\nTokom protesta zatraženo je donošenje zakonskog okvira kojim će se transrodnim osobama omogućiti pravna vidljivost tokom procesa promene pola, potom donošenje Zakona o istopolnim partnerstvima i stvaranje sistema prevencije od HIV virusa i AIDS-a, posebno kod mladih, kao i pružanje pune zdravstvene zaštite obolelima.\nCentar za istraživanje i razvoj društva IDEAS je u okviru svog rada na poboljšanju kvaliteta života LGBT+ građana i građanki, identifikovao kako pomenute probleme tako i mnoge druge, na osnovu čega je razvijem set predloga javnih politika pod nazivom „Od života do politike“ koji bi pomogli nadležnim organima da adaptiraju svoj rad tako da bolje odgovore na potrebe i probleme LGBT+ zajednice u Srbiji. Za detaljniji pregled strukture ovih problema i ponuđena rešenja molimo vas da pogledate set predloga LGBT+ javnih politika.\nPublikaciju možete preuzeti ovde. Napomena: To je publikacija Od LGBT života do politike.\nTakođe pogledajte IDEAS-ov resursi portal za LGBT zajednicu www.arkadija.net


ISTRAŽUJEMO: Krediti u dinarima sve jeftiniji - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeEkonomijaISTRAŽUJEMO: Krediti u dinarima sve jeftiniji\nISTRAŽUJEMO: Krediti u dinarima sve jeftiniji\nKrediti u dinarima trebalo bi da budu sve atraktivniji i jeftiniji, jer je Narodna banka Srbije za nešto više od godinu dana smanjila svoju kamatu koja direktno utiče na formiranje cene ovih zajmova gotovo dvostruko sa 17,75 na 9,5 odsto.\nTo znači da sada ove pozajmice ne bi trebalo da budu skuplje od 14 do 17 odsto na godišnjem nivou, međutim najveći broj banaka ih i dalje nudi po kamatama većim od 3o odsto.\nZbog toga se i dalje veliki broj građana opredeljuje za kredite vezane za evro, iako, je u ovom trenutku kao nikada, do sada valutni rizik ogroman,jer se plate primaju u dinarima,a rate obračunavaju u evrima. S druge strane prisutna je i neobaveštenost kod stanovništva. Ima nekoliko banaka na tržištu, kao što su Unikredit, Sosijete ženeral, Erste,Folsk…koje su ipak, smanjile kamatne stope na dinarske gotovinske i refinansirajuće zajmove.\nUz to moguća je fiksna kamata tokom celog perioda otplate koji može biti i do sedam godina. Kamatna stopa kod ovih banaka iznosi od 17 do 23 odsto godišnje, koliko i kamata na ove iste kredite vezane za evro kod nekih drugih banaka. Uz to,za zajmove sa deviznom klauzulom potrebno je najčešće položiti i depozit od 30 odsto,iako ga je NBS prošle godine ukinula, ali banke da bi se zaštitile od rizika i dalje ga zahtevaju.\n-Prilikom podnošenja zahteva za kredit, građani računaju da će mesečno plaćati određeni iznos na ime rate i u skladu sa tim planiraju koliko će se zadužiti, odnosno koliko će opteretiti svoj kućni budžet-kaže Miroslav Rebić,član IO Sosijete žeenral banke. – U proteklom periodu, građani su se više opredeljivali za kredite indeksirane u evrima, pa su tokom protekle godine osetili negativne posledice promena kursa evra, koji je doveo do rasta rata njihovih zajmova i kreditnog opterecenja, kao i umanjenja njihovih realnih primanja. Građanima čija primanja nisu vezana za evro savetuje se da se, kad god je to moguće, zadužuju u domaćoj valuti i da na taj način izbegnu valutni rizik. Ovo se naročito odnosi na one sa nešto nižim primanjima, kod kojih porast mesečne rate usled “skoka” evra značajnije povećava kreditno opterećenje i nepovoljno utiče na kućni budžet. Usred konstantnog snizavanja referentne kamate,pream rečima Rebića, rata je kod kredita u domaćoj valuti konstantno opadala tokom 2009.godine.\nIpak, izvestan broj klijenata još uvek ima rezervu prema kreditima sa promenljivom kamatom, imajući u vidu da je bilo i perioda kada je referentna kamata NBS beležila porast, a samim tim rasle su i rate dianrskih pozajmica.


Otkriveno u kojoj državi Srbi najviše troše - Naši u svetu\nKonačnu statistiku Narodne banke Srbije možemo da očekujemo 2020. godine, kada će se možda razrešiti kako se u tolikoj meri razlikuje broj turista i broj prihoda ostvarenih od turizma\nObjavljeno 08/12/19 u 18:00\nBliži se Nova godina, pa se u Srbiji, a posebno u Beogradu očekuje veći broj stranih turista. Tradicionalno najbrojniji su turisti iz Slovenije, Hrvatske, Bugarske, Rumunije i BiH, a veliki broj turista dolazi i iz Nemačke, Rusije, Turske, Grčke i Kine, piše B92.\nDoček Nove godine u Srbiji smatra se veoma dobrim provodom koji prati energična atmosfera. Turisti iz regiona posebno vole da proslavljaju ovaj praznik u Srbiji, a kako je u toku cele godine zabeležen rast od šest odsto, očekuje se da će i za vreme praznika biti veći broj turista.\nZa doček Nove godine širom Srbije na gradskim trgovima se već uveliko priprema zabavan muzički program, ali mnogi posetioci se odlučuju da novogodišnju noć provedu u nekom restoranu ili klubu.\nNedavno su Novosti objavile da su srpski turisti do septembra ove godine najviše novca ostavili u Grčkoj i to 344 miliona evra, što je za 48 miliona manje nego prošle godine. Grci su, s druge strane, kod nas potrošili 33 miliona manje nego 2018. godine, iako su ostali isti broj noći.\nU istom periodu su i posetioci iz Turske ostavili svega 14 miliona evra, uprkos većem broju noćenja, dok su naši turisti potrošili 157 miliona evra. To je 32 miliona više nego prošle i čak 109 miliona više nego 2017. godine, pišu Novosti.\nTuristi iz Srbije su, do septembra ove godine, u Nemačkoj ostavili 62 miliona, u Italiji 57, u Egiptu i Crnoj Gori 42 miliona evra, dok su Crnogorci kod nas potrošili 55 miliona evra.\nTakođe su i hrvatski turisti potrošili kod nas više nego mi kod njih u periodu od januara do septembra 2019. godine, i to 13 miliona više. Ove godine Srbi su u Hrvatskoj ostavili čak 30 miliona evra.\nKonačnu statistiku Narodne banke Srbije možemo da očekujemo 2020. godine, kada će se možda razrešiti kako se u tolikoj meri razlikuje broj turista i broj prihoda ostvarenih od turizma.\nOdmah posle turista iz BiH u Srbiji su se u 2018. godini najviše “opustili” Englezi koji su potrošili 89 miliona evra, a osim njih u Srbiju za Novu godinu dolazi veliki broj turista iz Nemačke, Rusije, Turske, Grčke i Kine.\nSrbija je svake godine sve atraktivnija turistička destinacija za turiste iz raznih zemalja, pa se primećuje porast broja noćenja stranih turista: BiH (13 odsto), Kina (50 odsto), Crna Gora (12 odsto), Turska (22 odsto), Rusija (46 odsto), Nemačka (17 odsto), Ruminija (8 odsto), Hrvatska (15 odsto), Slovenija (1 odsto), a manji broj noćenja u odnosu na 2018. gdinu beleže turisti Bugarske i to od 1 odsto.\n“Bela knjiga o Jovanki Broz” otkriva do sada nepoznate detalje o životu sa Titom (FOTO+VIDEO)\nViše od pola miliona evra na računima čuva 458 Srba


БРНАБИЋ: Србија спремна за улазак у ЕУ\n12-09-2017 07:39 Srbija Politika\nBEOGRAD: Stalni podsekretar Forin ofisa Sajmon Mekdonald saglasio sa premijerkom Anom Brnabić na jučerašnjem sastanku da je unutrašnji dijalog o Kosovu i Metohiji, koji je inicirao predsednik Aleksandar Vučić, veoma važan, ističući da je samo vođenje dijaloga značajno jednako kao put Srbije ka EU.\nMekdonald je rekao da unutrašnji dijalog treba da uključi veći broj učesnika.Kako je istakao, samo vođenje dijaloga značajno je jednako kao put Srbije ka EU, jer on dovodi i do postepenog poboljšanja odnosa između Beograda i Prištine.\nMekdonald je dodao i da je u Srbiju došao kako bi preneo poruku da Velika Britanija, iako napušta EU, poštuje i podržava želju za članstvom Srbije u Uniji i da će to pokazati u Samitu Zapadnog Balkana i EU u Londonu sledeće godine.\nČlanstvo u EU najvažniji je spoljnopolitički cilj Srbije, smatram da ćemo biti spremni za ulazak do 2020., ali je jednako značajno kako ćemo sprovesti reforme na tom putu, poručila je premijerka Ana Brnanić.Brnabić je istakla da Srbiju do kraja godine očekuje otvaranje još tri pristupna poglavlja, i da će to još više doprineti jačanju podrške u javnosti evropskoj ideji.\n"Meni su važniji rezultati reformi koje ćemo na tom putu da postignemo. Građani razmišljaju koliko je poglavlja otvoreno, ali Vlada je fokusirana na rezultate. Smatram da ćemo biti spremni za ulazak u EU do 2020. godine, ali put ka EU je važan za nas. Kada dostignete taj standard, biće to ''win-win'' situacija, i onda datum ulaska neće biti važan", rekla je Brnabić.\nOna je sagovorniku ukazala na pozitivne pokazatelje ekonomskih reformi u Srbiji sprovedenih protekle tri godine i istakla da je cilj Vlade Srbije da nastavi da sprovodi fiskalnu disciplinu i da se fokusira na mere za povećanje BDP-a.\n"Cilj nam je i da reformom obrazovanja i digitalizacijom stvorimo osnovu da naša ekonomija bude vođena inovacijama, a ne investicijama. I zato moramo da se trudimo da dostignemo taj viši nivo", rekla je Brnabić.Ona je naglasila da je Srbiji neophodan sistem obrazovanja za 21. vek i da je uvođenje obavezne informatike u osnovne škole od ove godine prvi korak na tom putu.\nPredsednica Vlade je dodala i da uspešan nastavak razvoja Srbije i ubrzanje privrednog rasta, kako u našoj zemlji tako i u ostatku regiona Zapadnog Balkana, neće biti moguć bez očuvanja regionalne političke stabilnosti i dobrosusedskih odnosa.\nPremijerka Srbije poručila je da će naša država nastaviti da vodi odgovornu politiku i ostati posvećena politici rešavanja svih otvorenih pitanja kroz dijalog, saopštila je vladina kancelarija za saradnju s medijima.\n"Srbija se iskreno zalaže za očuvanje regionalne stabilnosti. Nijedna od naših država nema veliko tržište, i šta god da se dogodi u jednoj zemlji, uticaće na ostale u regionu. Zato moramo da napravimo jači i snažniji region", zaključila je Brnabić. "Posle potpisivanja Briselskih sporazuma, Vučićevo učešće u „Haradinajevoj vladi“ je završni čin izdaje Srba na Kosmetu". Više o tome čitajte OVDE.\nBrnabić: Da znamo šta su naši nacionalni ciljevi\nHRVATSKA POLICIJA: Proširena istraga protiv Keleminca zbog paljenja "Novosti"\nBRNABIĆ: Evo zašto smo sa SAD vojno bliži nego sa Rusima\nOPOZICIJA: Brnabićka je novi Dinkić!\nBrnabić: Verujem regionalnim partnerima i očekujem da održe reč\nBRNABIĆ OTKRILA: Glavni prioritet srpske Vlade je autoput Niš-Priština-Tirana-Drač!


Pušači imaju veći rizik od kardiovaskularnih i svih drugih oboljenja\nSvake godine od posledica pušenja u Srbiji umre oko 15.000 ljudi, od čega više od trećine umre od raka pluća. Ipak, pogrešno je i glupo verovati da pušenje cigareta izaziva samo rak pluća.\nPušenje može da doprinese vanmateričnim trudnoćama, kada oplođena jajna ćelija počne da se razvija van materice. Beba ne može da preživi, a ako se ovaj problem ne tretira, može da ugrozi i majku. Pušenje takođe, prema ovom sajtu, može da smanji plodnost, te je teško zatrudneti\nPreko 10 drugih tipova raka - debelog creva, vrata materice, jetre, pankreasa...


Sremske Novine » Mitrovica ima američku podršku\nSremska Mitrovica – Želela bih da se zahvalim gospodinu gradonačelniku na današnjem gostoprimstvu tokom moje prve posete Sremskoj Mitrovici. Gospodin gradonačelnik i ja imali smo priliku da se sastanemo i porazgovaramo o brojnim problemima sa kojima se suočava Sremska Mitrovica. Diskutovali smo o planovima predsednika opštine vezanim za ekonomski razvoj i značaj stranih investicija. Na tom polju gospodin Nedimović pokazao je liderstvo. Liderstvo je potkrepljeno kroz povezivanje lokalnih i regionalnih ciljeva sa ciljevima za pristupanje EU. Sjedinjene Države već godinama podržavaju Sremsku Mitrovicu kroz razne aktivnosti. Drago mi je što smo mogli da doprinesemo povećanju investiranja u ovom regionu. Trenutno misija USAID-a pruža tehničku pomoć Osnovnom sudu za jačanje kapaciteta za upravljanje predmetima, rekla je ambasadorka SAD u Beogradu Meri Vorlik prilikom posete Sremskoj Mitrovici proteklog poedeljka.\nObilazak Carske palate\nOna je naglasila da takođe, zahvaljujući podršci USAID-a, Grad danas ima aktivnu kancelariju za lokalni ekonomski razvoj. -Takođe ohrabrujemo američke i druge međunarodne kompanije da investiraju u Sremsku Mitrovicu i ostale opštine sa povoljnim uslovima za poslovanje. Danas ću posetiti kompleks Carske palate i nekoliko drugih važnih istorijskih i kulturnih lokaliteta. Time što će ovi lokaliteti biti dostupni publici u isto vreme čuva se kulturno nasleđe regiona i privlače se turisti koji doprinose lokalnoj ekonomiji. Drago mi je što su Sjedinjene Države učestovale u realizaciji projekta Sirmijum, omogućivši dolazak dr Majkla Varnera, arheologa na državnom univerzitetu Njujorka u Olbeni, koji će u okviru projekta provesti do godinu dana na Ekonomskom fakultetu u Beogradu, izjavila je ambasadorka Vorlik i dodala da se nada da će se ova saradnja i prijateljski odnosi nastaviti i u budućnosti.\nGradonačelnik Sremske Mitrovice Branislav Nedimović izrazio je zadovoljstvo što kao gradonačelnik ima priliku da ugostim njenu ekselenciju ambasadorku Sjedinjenih Američkih Država Meri Volrik, jer je američka kompanija najveći poslodavac na području Sremske Mitrovice, a to je kompanija Iton, koja, sa oko hiljadu zaposlenih, već pet godina uspešno posluje u ovom gradu. -Nadam se da ćemo posle ovih razgovora nastaviti saradnju kako ekonomsku, tako i u nekim drugim aspektima, a na zadovoljstvo građana Sremske Mitrovice. Mislim da Grad odavno nije imao ovakvu priliku kao što je ova danas – rekao je gradonačelnik Branislav Nedimović.


Immunitea – Immuno Systems\nImmunitea – Snažna i efikasna prirodna formula doneta iz Kanade za jačanje imuniteta i zaštitu zdravlja.\nSvima nam je dobro poznato da je priroda najbolji izvor medicinskih preparata. Zbog toga je pre dvadesetak godina naučni tim Univerziteta Alberta u Kanadi dobio zadatak i sredstva kanadske vlade da pronađe način da iskoristi i pojača prirodni mehanizam odbrane našeg tela. Decenijski trud konačno je dao otkriće poli-saharida, koji pozitivno utiče na umnožavanje i aktivnost limfocita, na kojima se bazira imuni sistem ljudskog tela. Preparat Immunitea je stvoren kao rezultat ovih istraživanja i sadrži 200mg biljnog ekstrakta ginsē™.\nKliničke studije su pokazale da Immunitea, u redovom režimu upotrebe, efikasno povećava i održava proliferaciju limfocita u ljudskom telu do 40%. Ovo uključuje B i T limfocite, kao i NK ćelije i makrofage. Istovremeno, Immunitea povećava i međusobnu komunikaciju tih ćelija tako što proizvode povećane količine njihovih prirodnih hemijskih medijatora (antitela, IL-1, IL-2, IL-6, TNF-α i interferon-γ). U trenutku kada je organizam napadnut, i kada se broj limfocita umanjen, Immunitea, u intenzivnom režimu upotrebe, stimulativno deluje i može da poveća ukupnu aktivnost imunskog sistema čak do 80% za samo 3 dana uzimanja.\nNe zaboravite Immuniteu kada krećete na put ili godišnji odmor, gde zbog pojačanih aktivnosti ili novog režima ishrane organizam može biti oslabljen i izložen bolestima.\nKorišćenjem Immunitee stvarate zdravu naviku da prirodnim preparatom pomognete svom imunskom sistemu, izbegnete korišćenje nepotrebnih lekova, da osećate se odlično, sačuvate svoje zdravlje i zdravlje svoje porodice.\nRedovan režim – stvara prirodan balans u organizmu i pruža potpunu zaštitu\n• 1-2 puta dnevno po 1 kapsula\nIntenzivan režim – U slučaju da ste počeli da osećate simptome sezonskih bolesti, ili ste pod stresom osetili slabost i brinu vas moguće bolesti\nDan 1. – 3 puta dnevno po 3 kapsule,\nDan 2. – 3 puta dnevno po 2 kapsule,\nDan 3. i dok traju simptomi – 3 puta dnevno po 1 kapsula.


Iran zauzima prvo mjesto iz naučne proizvodnje u Aziji\nLjubavna kontakt sunca Tarot nevjera novac kalendar hours arabic magija sihirbaz Hodza tilsum cini ljubavni Seal sihir bacanje poludi Grah daljinu zapis astrological drvo razdvojiti sihiri\nSubject: Iran zauzima prvo mjesto iz naučne proizvodnje u Aziji Sun Jun 15, 2014 7:31 am\nDoktor Džafer Mehrad glavni za naučni odjel u svijetu islama u gradu Širazu je dao izjavu u intervju u kojem stoji:“Prema posljednjim razultatima koji su objavljenji iz baze naučnih proizvoda koja objavljuje da je Iran ove godine zauzeo 17. mjesto u svijetu iz naučnog napredovanja. Međutim, ovo je jedina država iz Azije koja je dobila priznanje i to je razlog za vodstvo Irana među azijskim državama.\nMehrad kaže: “Ovo se dešava u ovom periodu kada imamo 27 posto studenata koji su na islamskim univerziretima, 14 posto studenata studira na državnim univerzitetima, 25 posto studenata je na teološkim univerzitetima, 10 posto studenata je na sveučilištu znanosti, također 10 posto studenata je izvan profitabilnih fakulteta. Sve u svemu, u ovom regionu žene i muškarci se podjednako obrazuju, trenutna edukacija na struci iznosi 23 posto.\nOn u vezi sa snagom Irana na proizvodnji nauka kaže: „S obzirom na to da posjedujemo 280 edukativnih vijeća, 30 edukativnih parkova sa tehnologijom kakvu ima više od 1300 članaka ISC. Ministarstvo znanosti i ISC članci prvi puta u svijetu imaju više od 40 000 članaka. Sve ovo se dešava u vrijeme kreacije u kojoj Amerika ima 28 inovacija, dok u Evropi ima jedna koja je registrovana na ime Irana. Međutim, na konkretnom tržištu Iran u proizvodnji nauke može se porediti sa drugim državama. Ovo dovoljno govori zbog čega smo vodeći u regionu i zbog čega se nalazimo među vodećim državama svijeta u proizvodnji nauke..."


Započeta realizacija većine obećanja u oblasti državnog uređenja u toku prve godine mandata Vlade KS - Istinomjer\nZapočeta realizacija većine obećanja u oblasti državnog uređenja u toku prve godine mandata Vlade KS\nPrilikom monitoringa koji je Istinomjer proveo na nivou Kantona Sarajevo, zabilježena je realizacija aktivnosti na skoro polovini obećanja iz oblasti državnog uređenja. Ukupan broj mjera u ovoj oblasti iznosi 41, a od navedenog broja, dva obećanja su dobila ocjenu ispunjeno. Ispunjena obećanja odnose se na objedinjavanje procesa javnih nabavki te na donošenje Zakona o ublažavanju negativnih ekonomskih posljedica.\nSedam obećanja dobilo je ocjenu u progresu, a jedno od obećanja je i ono o donošenju zakona o nepotizmu i stranačkom zapošljavanju, čija je implementacija započela još u vrijeme mandata vlade “šestorke” u KS. Nacrt ovog zakona usvojen je na 17. sjednici Vlade Kantona Sarajevo, koja je održana 27. aprila 2021. godine. Nedugo nakon što je Nacrt zakona usvojen u Skupštini KS, resorna ministrica Lejla Brčić podnijela je ostavku na ovo mjesto, a umjesto nje, 17. juna 2021. godine imenovana je Darja Softić Kadenić. Naredni korak u ispunjavanju navedenog obećanja Ministarstvo pravde i uprave KS napravilo je početkom jula, kada je, uz podršku Evropske komisije, organizovalo TAIEX ekspertsku misiju (Technical Assistance and Information Exchange) na temu izrade zakona o sprečavanju nepotizma i stranačkog zapošljavanja. Kako je navedeno na stranici Vlade KS, “TAIEX predstavlja instrument Evropske komisije za tehničku podršku i razmjenu informacija, odnosno pružanje kratkoročne tehničke pomoći novim državama članicama te zemljama u procesu pristupanja Evropskoj uniji u oblastima preuzimanja EU zakonodavstva i njegovog provođenja u domaći pravni sistem, a ovo je prvo učešće Kantona Sarajevo u nekom od TAIEX projekata ovog tipa”.\nObećanje koje je također dobilo ocjenu u progresu odnosi se na izradu poslovnika o radu Skupštine. Prijedlog poslovnika Skupštine Kantona Sarajevo pripremljen je u drugom kvartalu 2021. godine te se našao na 44. radnoj sjednici Skupštine Kantona Sarajevo, međutim, povučen je iz procedure.\nTokom prethodnog perioda također su kreirani sljedeći registri:\nRegistar podataka o imovini\nRegistar korisnika poticaja u poljoprivredi u KS\nRegistar poticaja razvoja male privrede u KS\nRegistar transfera neprofitnim organizacijama i pojedincima iz budžeta Kantona Sarajevo\nOvim je obećanje “Nastavak započetih aktivnosti na uspostavi baza podataka” dobilo ocjenu u progresu.\nVlada Kantona Sarajevo je na 24. sjednici donijela Uredbu o dodjeli transfera neprofitnim organizacijama i pojedincima iz budžeta KS. Uredba je donesena na inicijativu Ureda za borbu protiv korupcije i upravljanje kvalitetom KS, s ciljem prevencije koruptivnih aktivnosti i povećanja transparentnosti, koje se ogledaju u eliminaciji mogućih zloupotreba koje se u procesu dodjele sredstava mogu desiti.\nUred će voditi uspostavljeni registar na osnovu podataka o svim dodijeljenim sredstvima neprofitnim organizacijama i pojedincima, a koje će neposredno unositi ovlaštene osobe davalaca budžetskih sredstava.\nUred za borbu protiv korupcije i upravljanje kvalitetom KS, 20.5.2021.\nSvrha ovog registra je uspostava centralizovanog, kvalitetnog i učinkovitog pregleda dodijeljenih transfera neprofitnim organizacijama i pojedincima iz budžeta KS i dodatnog osiguranja transparentnosti u dodjeli transfera te mogućnost blagovremenog djelovanja i preveniranja mogućih koruptivnih aktivnosti u ovom procesu.\nOcjenu započeto dobilo je devet obećanja, dok su 23 obećanja ocijenjena kao nezapočeta.\nNeka od nezapočetih obećanja koja se odnose na zakonska rješenja su u pripremnim fazama, a na stranici Skupštine KS moguće je pronaći informacije o formiranju radnih grupa sa rokovima za dostavljanje nacrta.\nS obzirom na to da je na većini obećanja Vlada provodila određene aktivnosti u prvoj godini mandata te da su na određenom broju obećanja zabilježene i pripremne aktivnosti, moguće je očekivati i značajniji broj ispunjenih, odnosno realizovanih obećanja do kraja mandata aktuelnog sastava Vlade KS.


"Svi koji su život posvetili bezbednosti zemlje moraju biti jednako tretirani": Stefanović i Vulin sa penzionisanim policajcima i vojnicima (FOTO) | Telegraf - Najnovije vesti\n7. februar 2018 | 15:38 » 16:02\n"Svi koji su život posvetili bezbednosti zemlje moraju biti jednako tretirani": Stefanović i Vulin sa penzionisanim policajcima i vojnicima (FOTO)\nMinistar Vulin naveo je da Ministarstvo odbrane ne deli svoje pripadnike na aktivne i penzionisne\n- Današnji razgovor s penzionisanim pripadnicima Ministarstva unutrašnjih poslova i Ministarstva odbrane dokaz je da država sistem bezbednosti posmatra kao celovit i bez veštačkih podela. Svi ovi ljudi koji su svoj život posvetili bezbednosti naše zemlje moraju biti jednako tretirani i jednako uvažavani - rekao je ministar Stefanović.\n- Njihovo ogromno znanje, iskustvo i energija mogu da pomognu da Srbija bude bezbednija. Mi smo to već uspeli da uradimo uključivanjem penzionisanih pripadnika Ministarstva unutrašnjih poslova u nastavu u školama. Oni sada, uz aktivne pripadnike policije, predaju učenicima četvrtog i šestog razreda osnovnih škola predmet Osnovi bezbednosti dece i svojim bogatim iskustvom pomažu deci da steknu prva znanja o bezbednosti - rekao je Stefanović, dodajući da smatra da ovaj program može i da se proširi i da se sa predavanjima počne od prvog razreda.\n- Ko god je jednom bio pripadnik Vojske Srbije, ko god je jednom bio u Ministarstvu odbrane, on to ostaje zauvek i mi zauvek brinemo o njemu. Naš sistem vodi računa o bezbednosti svakog građanina naše zemlje, ali vodi računa o sigurnosti i boljitku svakog našeg pripadnika. Zato nam je položaj naših penzionera veoma značajan, baš kao što nam je značajan i položaj njihovih porodica - rekao je ministar odbrane.\n- Vojska Srbije vodi računa o svakom svom pripadniku i nastaviće tako da se ponaša. Želim da zahvalim svim vojnim penzionerima na ogromnom razumevanju koje su pokazali prema svojoj državi. I kada je trebalo štedeti i kada se trebalo žrtvovati i kada je trebalo biti na strani svoje zemlje u najtežim vremenima – oni su to bili - naglasio je Vulin.\n- Dobili smo obećanja da će Ministarstvo unutrašnjih poslova i Ministarstvo odbrane podržavati aktivnosti svojih penzionera koje su u interesu strateških ciljeva oba ministarstva. Penzioneri će kao i do sada biti savesni i odani u izvršavanju svojih obećanja i zastupati interese Srbije - rekao je Aleksić.\n- Imamo obećanja nadležnih ministara da će uraditi sve što je u njihovoj moći, a važno je i da prihvataju skoro svaku našu inicajativu“, rekao je Draganjac ističući da su resorna ministarstva pokazala veliko razumevanje za probleme s kojima se vojna i policijska udruženja penzionera danas susreću.\nTagovi: Aleksandar Vulin, Beograd, Ministarstvo odbrane, Ministarstvo unutrašnjih poslova, Nebojša Stefanović, Penzioneri\nRiki 11.02.2018 11:55\nKad zagusti nema ih nigde opet zovete sirotinju iz rezerve


Gorenje BO625E10XK + ECT620SC ugradni set rerna i ploča cena, cene Srbija, prodaja Beograd Novi Sad Niš\nGorenje BO625E10XK + ECT620SC ugradni set rerna i ploča cene\n47.389 din - 50.990 din\n42.400 din - 44.990 din\n56.640 din - 59.990 din\n38.122 din - 39.990 din\n67.622 din - 75.533 din\n48.496 din - 50.190 din\n60.990 din - 67.043 din\nEPonuda nije internet prodavnica već Vam omogućava da brzo i lako nađete Gorenje BO625E10XK + ECT620SC ugradni set rerna i ploča po najjeftinijoj ceni. Naš cilj je da kupci budu što bolje informisani o ponudi Gorenje ugradni set rerna i ploča BO625E10XK + ECT620SC na tržištu Srbije. Vrlo lako nalazite željeni proizvod za kategoriju Setovi ugradnih rerni i ploča cene, ne morate da lutate od sajta do sajta za Gorenje Setovi ugradnih rerni i ploča, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje BO625E10XK + ECT620SC ugradni set rerna i ploča sa PRODAVCEM. EPonuda ne može da garantuje potpunu tačnost specifikacije i slika za Gorenje BO625E10XK + ECT620SC ugradni set rerna i ploča. Pre kupovine, podatke za Gorenje ugradni set rerna i ploča BO625E10XK + ECT620SC proverite na sajtu PROIZVOĐAČA.


Podrška deci i adolescentima lečenim od malignih bolesti - Beo-lab laboratorije\nUdruženje „Čika Boca“ je udruženje koje daje podršku deci, roditeljima i starateljima dece i adolescenata, lečenim od malignih bolesti.\nLečenje je preveliki izazov kako za decu tako i za njihove porodice. Većina dece koja je prošla kroz lečenje kancera, opisuje taj period kao „ život na pauzi“. Isljučeni su iz školskih aktivnosti, ne mogu da se bave omiljenim sportom, a svakodnevnica im je terapija i borba za ozdravljenje.\nRoditelji i deca takođe ističu, da je dan završetka lečenja, dan najsnažnijih emocija. Prati ga osećaj olakšanja, radosti, zahvalinosti, ali sa druge strane i strepnje za povratak u normalan život. Sledi period praćenja bolesti i vraćanja u redovne životne tokove.\nOno što se pokazalo kao lekovito za dušu i telo ove dece, je zajednički boravak u prirodi kroz letnji kamp pod nazivom „Mi možemo sve“ u organizaciji udruženja „Čika Boca“ gde jedni u drugima pronalaze podršku i razumevanje, životnu radost i motivaciju .\nKamp je osmišljen specijalno za njihovu sveobuhvatnu rehabilitaciju i inkluziju u svakodnevni život.\nKako je period lečenja iscrpljujuć za porodice, i to ne samo fizički i mentalno već i finansijski, svaka donacija udruženju značajna je i dobrodošla.\nDonacije omogućuju da što više porodica bude uključeno i finansirano kroz programe koji se u okviru udruženja sprovode.\nZa više o udruženju, aktivnostima i projektima udruženja „Čika Boca“ pročitajte na linku http://www.cikaboca.org/mi-udruzenje/\nJanuar je mesec kada se započinje humanitarna kampanja „Majica jedna donacije vredna“ za pomoć udruženju „Čika Boca“.\nKampanja se ne odvija u vidu klasične donacije, već se sredstva prikupljaju kroz prodaju majica i promo paketa. Cilj je da se nošenjem majica sa logom udruženja širi poruka da postoje deca obolela od raka i da im je naša pomoć dragocena.\nO humanitarnoj akciji „Majica jedna donacije vredna“ saznajte više na sledećem linku. http://www.cikaboca.org/majica-jedna-donacije-vredna/\nBeo-Lab laboratorije su podržale uduženje Čika Boca sa svojom donacijom u decembru 2018. godine, kupovinom poklon paketa majici i šolja.\nPozivamo vas da se i vi priključite bilo kao pojedinac ili organizacija i date svoj doprinos.\nDatum objave 14.1.2019


Debata o istinu Černobilja traje već 20 godina\nU nedavnom izveštaju UN-a o najgoroj nuklearnoj katarstrofi u svetu koja se odigrala u Černobilu pre 20 godina, navodi se da su posledice bile preuveličane. Naučnici sada veruju da nuklearni incident nije bio toliko poguban po ljudsko zdravlje kao što se ranije verovalo. Medjutim, za one koji žive u jednoj od najgore pogodjenih zemalja, Ukrajini, to ne zvuči kao istina.\nZa neke je Černobil zaboravljeno i napušteno mesto smrti i straha. Za druge je feniks koji se pomalja iz pepela, grad koji nastoji da oživi nakon nezamislive eksplozije nuklearnog reaktora i ispuštanja gotovo devet tona radioaktivnog materijala. Dvadeset godina kasnije, još uvek se vodi debata o tom koliko je ljudi umrlo kao rezultat eksplozije i kako bi zemlje pogodjene tom katastrofom trebalo da osiguraju zdravstvenu negu i energetske potrebe za svoju populaciju. Na 20-ta godišnjicu eksplozije, gledišta o Černobilu su još uvek brojna i raznolika. Stotine vodećih stručnjaka nedavno su zaključile u izveštaju, objavljenom pred godišnjicu, da jedva pedesetak smrtnih slučajeva može biti direktno pripisano radijaciji. Medjutim, u izveštaju Ujedinjenih nacija se dalje navodi da bi radijacija ipak mogla da uzrokuje još četiri hiljade smrtnih slučajeva u Rusiji, Ukrajini i Belorusiji - ali ne desetine hiljada, kao što se nekad mislilo. Ivan Zaharavić, koji je bio u spasilačkoj ekipi posle incidenta, a sada je na položaju lokalnog administratora oblasti koja obuhvata i Černobil, kaže da izveštaj svetske organizacije nije tačan i da tačan broj žrtava možda nikada neće biti poznat. Bilans je poguban posebno za one koji su bili deca u vreme eksplozije: stopa bolesti kod dece, ukazuje on, iznosi 88 posto, a pre katastrofe je bila 2%, dok su posledice radijacije i danas uzrok 50% smrtnih slučajeva u toj oblasti. Doktor Igor Komisarenko, direktor Kijevskog instituta za endokrinologiju i metabolizam je nešto optimističniji. Na njegovoj klinici je operisano preko 500 černobilske dece koja su nakon zahvata nastavila zdrav, produktivan život.\nBroj dece operisane od raka tiroide sada je veoma nizak, kaže dr. Komisarenko ali istovremeno priznaje da je medju Ukrajincima, koji su bili deca u vreme katastrofe, danas stopa te vrste raka daleko viša. Ukrajinski predsednik Viktor Juščenko navodno razmatra da na zagadjenoj teritoriji izgradi deponiju za nuklearni otpad iz drugih zemalja. Vodeći analitičar za nuklearnu energiju Vladimir Osatenko, protivi se tom planu. Nuklearni otpad je otrovan hiljadama godina, duže no bilo koji političar, kaže Osatenko i ističe da je nuklearni optad opasniji od nuklearki kakva je bila černobilska. On smatra da lekcija iz Černobila još uvek nije naučena. Pa ipak, mada zvuči neverovatno, černobilska zona je sada jedan od najvećih prirodnih habitata u Evropi zahvaljujući dvadesetogodišnjem izostanku izgradnje i urbanizacije. No, i to bi moglo da se promeni jer je Černobil postao nova turistička destinacija za takozvane ”ekstremne turiste,“ koji dolaze da vide mesto nuklearne katastrofe koja i dan danas budi strah.


"Bonitet izvrsnosti" za izuzetne rezultate poslovanja\n“Bonitet izvrsnosti” za izuzetne rezultate poslovanja\nAnalitička kuća “Bisnode” dodijelila je preduzeću “Elektrohercegovina” iz Trebinja serifikat “bonitet izvrsnosti” za izuzetne rezultate poslovanja i dobre projekcije poslovanja u budućem periodu.\nIzvršni direktor za ekonomska pitanja ovog preduzeća Slavko Dangubić rekao je Srni da je “Bisnode” sproveo analizu rezultata poslovanja za posljednje tri godine, čime je “Elektrohercegovinu” identifikovao kao preduzeće koje predstavlja poželjnog partnera za saradnju u budućem periodu.\n“Ovaj sertifikat je rezultat rada uprave i svih radnika `Elektrohercegovine` i predstavlja još jednu potvrdu da su mjere i aktivnosti koje ovo preduzeće preduzima ispravne i da daju željene efekte”, istakao je Dangubić.\nOn je naveo da su u proteklom periodu preduzeli cijeli niz mjera kojima se postižu uštede na svim nivoima poslovanja, unapređuje naplata potraživanja u svim kategorijama potrošača i obezbjeđuje likvidno i kontinuirano poslovanje ovog preduzeća.\n“Osim ovoga, na `bonitet izvrsnosti` uticalo je kontinuirano smanjenje gubitaka na distributivnoj mreži, što je doprinijelo manjem angažovanju novčanih sredstava za preuzetu električnu energiju, dok je stalna likvidnost preduzeća ostvarena vlastitim sredstvima bez kreditnog zaduživanja”, pojasnio je Dangubić.\nPrema njegovim riječima, “Elektrohercegovina” izmuruje sve obaveze prema radnicima koje su predviđene kolektivnim ugovorom, kao i sve obaveze prema dobavljačima, a pritom ne trpe investicije i tekuće održavanje distributivne mreže.\n“Ponosni smo na ovo priznanje, koje je rezultat profesionalnog i stručnog angažovanja svih ljudskih resursa našeg preduzeća”, naveo je Dangubić.\n“Elektrohercegovina” je jedno od zavisnih preduzeća u sistemu “Elektroprivrede Republike Srpske” koje, prema finansijskim izvještajima dostupnim na Banjalučkoj berzi, iz godine u godinu ostvaruje sve bolje rezultate poslovanja.\nSertifikat “bonitet izvrsnosti” na međunarodnom nivou dodjeljuje analitička kuća “Bisnode”, čije sjedište je u Švedskoj.\nOtklanjanje kvara na dalekovodu Mostar – Nevesinje očekuje se najkasnije u nedjelju


REKORDNE devizne rezerve NBS - Bizlife.rs\n10:02 Beograd, 11.01.2020.\nBruto i neto devizne rezerve Narodne banke Srbije na kraju decembra 2019. godine bile su na najvišem nivou krajem godine od 2000. godine, otkad se na ovaj način prate podaci, saopšteno je iz NBS.\nBruto devizne rezerve NBS na kraju decembra 2019. godine, prema preliminarnim podacima, iznosile su 13 milijardi i 378,5 miliona evra.\nDeviznim rezervama na ovom nivou obezbeđuje se pokrivenost novčane mase M1 od 174 odsto i šest meseci uvoza robe i usluga, što je dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama.\nBruto devizne rezerve su u 2019. godine povećane za 2,1 milijardu evra, što se u celosti može pripisati aktivnostima NBS neto kupovinom deviza (evra) na domaćem deviznom tržištu (efekat 2,7 milijardi evra) – to je najzdraviji način povećanja rezervi, jer ne podrazumeva bilo kakvo zaduživanje, niti druge obaveze, navodi se u saopštenju.\nRast rezervi ostvaren je u ambijentu snažnog razduživanja države po osnovu kredita i hartija od vrednosti (neto 0,8 milijardi evra). Neto devizne rezerve na kraju decembra iznosile su 11 milijardi i 441 milion evra i bile su veće za 2,6 milijardi evra u odnosu na kraj 2018. godine, dok su u decembru povećane za 43 miliona evra.\nNa kraju decembra 2019. bruto devizne rezerve su bile niže za 86,2 miliona evra u odnosu na kraj prethodnog meseca. Obim realizovane trgovine devizama na međubankarskom deviznom tržištu u decembru iznosio je 739,7 miliona evra i bio je za 173,2 miliona evra veći nego u prethodnom mesecu.\nU 2019. godini u međubankarskoj trgovini realizovano je ukupno 6 milijardi i 303,7 miliona evra. U decembru je vrednost dinara gotovo nepromenjena u odnosu na evro, dok je u celoj godini zabeležena je nominalna aprecijacija dinara u odnosu na evro od 0,5 odsto.\nnbs dinar devize rezerve


Kraj grčke drame - Sputnjik Srbija\nKraj grčke drame\n08:32 11.08.2015 (osveženo 16:19 05.10.2015) Preuzmite kraći link\nAtina i njeni međunarodni kreditori postigli su jutros dogovor o trećem paketu finansijske pomoći, čime Grčka izbegava bankrot i ostaje u evrozoni.\n„Sporazum je postignut. Trenutno se pregovara o nekim sitnim detaljima“, izjavio je neimenovni zvaničnik Ministarstva finansija Grčke posle maratonskih pregovora tokom noći u Atini, preneo je Rojters.\nZvaničnici Grčke su se i nadali da će do danas postići sporazum sa poveriocima, koji će biti poslat na odobrenje Parlamentu u Atini do 18. avgusta.\nU pregovorima o novom paketu pomoći su učestvovali grčki ministri finansija i ekonomije Euklid Cakalotos i Jorgos Statakis i predstavnici Evropske centralne banke, Međunarodnog monetarnog fonda i Evropskog stabilizacionog mehanizma.\nAtini se žurilo da završi sporazum o novom programu o približno 86 milijardi evra do utorka kako bi dobila prvu tranšu do 20. avgusta, kada se suočava sa plaćanjem duga Evropskoj centralnoj banci.\nUkoliko nacrt memoranduma o razumevanju i ponovljena analiza održivosti grčkog duga budu spremni kao što je predviđeno planom, očekuje se da će ih Vlada Grčke i Parlament odobriti do četvrtka, što bi otvorilo put za sednicu ministara finansija evrozone u petak.\nCK Sirize zakazao kongres u septembru\nbankrot, kreditori, sporazum, evrozona, Kredit, MMF, Atina, Grčka


Mreža kancelarija za lokalni ekonomski razvoj\nMreža kancelarija za lokalni ekonomski razvoj\nProgram podrške lokalnom ekonomskom razvoju na teritoriji regiona Šumadije i Pomoravlja kroz razvoj mreže kancelarija za lokalni ekonomski razvoj (KLER)\nJedna od ključnih funkcija lokalnih samouprava je da konstantno unapređuju poslovni ambijent i stvaraju povoljno okruženje za dolazak investitora, razvoj MSP i ruralnog sektora. Složenost navedenih oblasti, kao i rastuća potreba da se deo finasiranja aktivnosti vezanih za njih, obezbedi putem raspoloživih programa finansijeske podrške na međunarodnom i domaćem nivou, su nametnuli nephodnost formiranja lokalnih operativnih tela, koja su spremna da efiksano rade na dizajaniranju i implemataciji lokalnih i regionalnih razvojnih programa i projekata. Inicijativu za formiranje KLER je pokrenula Regionalna agencija za ekonomski razvoj Šumadije i Pomoravlja, a lokalne samouprave iz regiona su je prihvatile, prepoznajući značaj programa koji za cilj ima sistematski i koordiniran pristup pitanjima lokalnog i regionalnog ekonomskog razvoja.\nI KOMPONENTA – Formiranje i opremanje kancelarija za lokalni ekonomski razvoj i obuka predstavnika lokalnih samouprava\nRezultat prethodnih težnji bilo je formiranje kancelarija za lokalni ekonomski razvoj (13 kancelarija) 2005. godine, u okviru Programa regionalnog društveno-ekonomskog razvoja (program RSEDP I), koji je finansiran od strane Evropske unije, a sproveden je preko Evropske agencije za rekonstrukciju u koordinaciji sa Regionalnom agencijom za ekonomski razvoj Šumadije i Pomoravlja.\nZa osnovne aktivnosti kancelarija za lokalni ekonomski razvoj, utvrđeno je:\nPlaniranje, priprema i monitoring implementacije programa ekonomskog razvoja;\nKomunikacija sa donatorskim organizacijama;\nAnaliza mogućnosti za prikupljanje sredstava namenjenih realizaciji razvojnih programa;\nPriprema predloga razvojnih projekata i upravljanje realizacijom razvojnih projekata;\nOdržavanje i unapređenje odnosa sa državnim institucijama povezanim sa pitanjima ekonomskog razvoja;\nPokretanje inicijative za ustanovljavanje industrijskog i tehnološkog parka, biznis inkubatora kao i inicijative za sanaciju i rehabilitaciju degradiranih površina na teritoriji opštine.\nUz informacije o svim prisutnim donatorskim programima distribucijom preko InDoc centra Regionalne agencije za ekonomski razvoj Šumadije i Pomoravlja, i Izgradnjom apsorpcionih kapaciteta kroz realizaciju obuka zaposlenih u kancelarijama za lokalni ekonomski razvoj (kancelarijama za LER), opštinama je omogućeno da, razvojem i apliciranjem sa konkretnim projektima obezbede sredstva u cilju daljeg razvoja lokalne zajednice.\nU kancelarijama za LER svih 13 opština regiona Šumadije i Pomoravlja je u toku procesa osnivanja zaposleno ukupno 34 radnika. Svi zaposleni iz kancelarija LER-a, kao i predstavnici lokalnih samouprava i stakehodera je prošlo i uspešno završilo obuke iz sledećih oblasti:\nUpravljanja projektnim ciklusom.\nUkupno 96 polaznika je uspešno završilo obuke službenika u opštinskim kancelarijama za LER. Na ovaj način postignuti su se sledeći efekti:\nPovećala se sposobnost lokalnih samouprava za poboljšanje ekonomske infrastrukture;\nRazvijenija je jasnija percepcija realnih potreba i problema u opštinama i regionu u celini;\nOstvarena je intelektualna i kreativna osnova za koncipiranje projektnih ideja i razvijanje projekata u skladu sa strategijama razvoja i pravilima EU.\nKroz program RSEDP I opremljeno je svih 13 kancelarija neophodnom kompjuterskom opremom, nameštajem i kancelarijskim materijalom.\nII KOMPONENTA – Učešće kancelarija za lokalni ekonomski razvoj u procesima izrade lokalnih strategija održivog razvoja\nU periodu 2008-2011. godina, Regionalna agencija, u koordinaciji sa kancelarijama za LER opština Šumadije i Pomoravlja, izradila je seriju lokalnih strateških dokumenata, kao "krovnih" planskih dokumenata, na koje će se oslanjati sve lokalne sektorske strategije, kao i razvojni programi i projekti.\nU preko 100 sastanaka lokalnih opštinskih foruma i tematskih radnih grupa opština Šumadije i Pomoravlja, izrađeno je i usvojeno, kroz primenu participativnog pristupa, radioničarski rad i anketiranje lokalnih zajednica, ukupno 8 strategija održivog razvoja, dok je u toku izrada strateških dokumenata za preostale 3 lokalne samouprave.\nU svim pomenutima procesima, kancelarije za LER i njeni predstavnici predstavaljali su ključnu sponu između Regionalne agencije i lokalnih zajednica. Na svakoj izradi strategije angažovani su predstavnici KLER koji su imali ulogu lokalnih koordinatora lokalnih strateških procesa, a koji su prethodno prošli obuku za lokalnog kooradinatora, sprovedenu od strane Regionalne agencije.\nKroz strateške dokumente definisano je preko 850 projektnih ideja, svrstanih u razvojne programe, spremne za realiazciju kroz buduće procese implementacije.\nIII KOMPONENTA – Učešće kancelarija za lokalni ekonomski razvoj u procesu izrade „Strategije održivog razvoja Šumadije i Pomoravlja 2011-2021.”\nKroz proces izrade regionalne stategije održivog razvoja, došlo je do animiranja celokupne zajednice, stanovnika i svih relevantnih lokalnih, regionalnih i nacionalnih stakeholdera, kroz intenzivan participativni pristup.\nPredstavnici KLER su ponovo imali veoma bitnu ulogu u operacionalizaciji procesa. Ovom prilikom delegirano 13 lokalnih koordinatora, koji su imali zadatak da animiraju predstavnike svojih lokalnih zajednica i da anketiraju građanstvo. Nekolicina koordinatora imala je dodatnu dužnost organizovanja sastanaka tematskih radnih grupa u svojim lokalnim samoupravama, s obzirom da je proces decentralizovan u izvesnom delu.\nPrimena participativnog pristupa u procesu izrade regionalne strategije rezultirala je u preko 300 učesnika na sastancima Regionalnog foruma i tematskih radnih grupa, preko 3.000 anketiranih žitelja regiona, u uključivanju preko 90 institucija od nacionalnog, regionalnog i lokalnog značaja i u kreiranju preko 500 regionalnih i međuopštinskih projektnih ideja.\nKako je završna faza procesa bilo definisanje regionalnih i međuopštinskih projektnih ideja, u te svrhe, Regionalna agencija je razvila Internet alat za generisanje projektnih ideja (www.olednetwork.rs).\nIV KOMPONENTA – Učešće predstavnika kancelarija za lokalni ekonomski razvoj u radu na Forumima kancelarija za lokalni ekonomski razvoj Šumadije i Pomoravlja\nRegionalna agencija za ekonomski razvoj Šumadije i Pomoravlja organizovala je dva Foruma kancelarija za lokalni ekonomski razvoj Šumadije i Pomoravlja.\nPRVI FORUM KLER\nPrvi Forum (održan 2009. godine) je bio opšti i imao je zadatak da pokrene inicijative za intenzivijim umrežavanjem kancelarija za LER.\nOsnovni ciljevi Prvog Foruma bili su: 1) jačanje veza Regionalne agencije sa organizacionim jedinicama lokalnih samouprava zaduženih za lokalni ekonomski razvoj, i 2) stvaranje uslova za horizontalni protok informacija, tj. razmenu iskustava unutar regiona na temu podsticanja i upravljanja procesom lokalnog ekonomskog razvoja.\nOčekivani rezultati Foruma svrstani su u dve celine. Prva celina se odnosi na definisanje programa saradnje između Regionalne agencije za ekonomski razvoj Šumadije i Pomoravlja i kancelarija za lokalni ekonomski razvoj iz regiona Šumadije i Pomoravlja. Druga celina očekivanih rezultata se odnosi na definisanje mera podrške kancelarijama za lokalni ekonomski razvoj u oblastima razvoja kompetencija, tehnološkog osavremenjavanja i umrežavanja na regionalnom nivou.\nRezultati Prvog Foruma su proizašli iz radioničarskog rada po grupama, primenom metoda diskusije, brainstorminga i fokus grupa. Održane su 3 radionice sa sledećim temama:\n„Definisanje standardnog seta poslova kancelarije za lokalni ekonomski razvoj”;\n„Identifikacija potreba i načina za unapređenje rada kancelarija za lokalni ekonomski razvoj”;\n„Merenje zadovoljstva radom i održivost Regionalne agencije za ekonomski razvoj Šumadije i Pomoravlja (REDASP)”.\nDRUGI FORUM KLER\nDrugi Forum (održan 2010. godine) je bio tematski i bio je usmeren na definisanje rada KLER na polju stimulisanja i razvoja Sektora malih i srednjih preduzeća i preduzetništva (MSPP sektor).\nForum je imao za cilj razmatranje mogućnosti i izradu plana za decentralizaciju uslužnog sistema podrške sektoru malih i srednjih preduzeća i preduzetništva (u daljem tekstu MSPP sektor) kroz koordiniran rad kancelarija za lokalni ekonomski razvoj lokalnih samouprava regiona Šumadije i Pomoravlja\nCiljevi Foruma su postignuti kroz ostvarenje očekivanih rezultata Foruma:\nIzvršena evaluacija efektivnosti jednogodišnje implementacije načela usvojenih u okviru “Zaključaka i preporuka sa Prvog foruma kancelarija za lokalni ekonomski razvoj Šumadije i Pomoravlja”\nKroz prezentacije i zajednički tematski radioničarski rad svih učesnika Foruma identifikovane prepreke na lokalnom i regionalnom nivou za razvoj različitih modela podrške MSPP sektoru\nDefinisana platforma za budući koordinirani rad KLER-ova na pružanju podrške MSPP sektoru na teritoriji Šumadije i Pomoravlja\nRad učesnika na Forumu bio je podeljen na prezentacijski i radioničarski deo. Prvi deo je obuhvatio sledeće prezentacije:\n„Aktivnosti u periodu između dva Foruma”\n„Regionalno strateško planiranje – prezentacija OLEDNETWORK portala”\n„Značaj MSPP za lokalni ekonomski razvoj"\n„Prezentacijе rada kancelarija za lokalni ekonomski razvoj iz regiona između dva Foruma” – Predstavnici deset kancelarija Šumadije i Pomoravlja.\nTREĆI FORUM KLER\nTema Trećeg Foruma (održan 2011. godine) bila je "Implementacija programskog modela budžetiranja". Ova oblast je prepoznata kao veoma značajna za sve jedinice lokalne samouprave sa teritorije Šumadije i Pomoravlja, kao i cele Srbije, iz razloga nadolazeće zakonske obaveze da se pomenuti upravljački model mora uvesti u funkcionisanje lokalnih samouprava do 2014. godine.\nForum je imao za cilj da približi model programskog budžetiranja lokalnim samoupravama sa teritorije Šumadije i Pomoravlja, obrađujući sledeće teme:\nIzmene paradigme budžetiranja u javnom sektoru\nPredstavljanje jednog od mogućih modela programskog budžeta za jedinice lokalne samouprave u Republici Srbiji\nPrezentacija procesa planiranja implementacije "Strategije održivog razvoja Šumadije i Pomoravlja 2011-2021"\nProces izrade programskog budžeta.\nZaključci i preporuke sa tri održana Foruma poslate su Delegaciji Evropske unije u Republici Srbiji, Ministarstvu ekonomije i regionalnog razvoja Republike Srbije, Ministarstvu za državnu upravu i lokalnu samoupravu Republike Srbije, Stalnoj konferenciji gradova i opština, NALED-u, međunarodnim donatorima i predsednicima opština/gradova regiona Šumadije i Pomoravlja.\nPREUZMITE ZAKLJUČKE I PREPORUKE SA PRVA TRI FORUMA\nV KOMPONENTA – OLEDNETWORK i vizuelni identitet mreže KLER\nU okviru procesa umrežavanja kancelarija za LER Šumadije i Pomoravlja, Regionalna agencija je sprovela niz koraka koji su podrazumevali dizajn, izradu i distribuciju vizit karti i lifleta za kancelarije i njihove zaposlene. Na ovaj način je stvorena vizuelna pripadnost kancelarija mreži i upućnost jednih na druge, kojoj je posebno doprinelo zakupljivanje domena www.olednetwork.rs i unificiranje e-mail adresa (opština@olednetwork.rs).\nZakupljivanje domena i izrada Internet alata OLEDNETWORK za razvijanje regionalnih i međuopštinskih projekata, u prvoj fazi, imala je za cilj izradu sredstva za bolju komunikaciju u procesu izrade projektnih ideja koje će biti finalni rezultat celokupnog regionalnog strateškog procesa, koji je imao za cilj definisanje desetogodišnje strategije Regiona.\nKroz interaktivan Internet alat, 95 institucija sa teritorije Regiona je izradilo 381 projektnu ideju i to 301 regionalnu i 80 međuopštinskih projeknih ideja.\nSastavni deo pomenutog web alata predstavljalo je stimulisanje međuopštinske i regionalne saradnje između svih stakeholdera, uključenih u proces, odnosno, inicijalno pravljenje partnerstava na budućim zajedničkim projektima, razvijenim na bazi postojećih projektnih ideja. Takođe, putem portala omogućen je i kvalitetan proces bodovanja ideja, kako bi se definisala lista projekata poređanih po svom rangu, odnosno, bitnosti i prioritetnosti za realizaciju.\nDruga faza u razvoju interaktivnog web portala kancelarija za LER Šumadije i Pomoravlja, podrazumeva kompletnu izradu sajta, koji će u sebi sadržati već postojeći alat za generisanje projektnih ideja. Sajt će imati značajnu ulogu u finalnom povezivanju 13 opština i njihovih kancelarija za LER i Regionalne agencije, kroz sistem interaktivnosti koji će podrazumevati on-line raspodelu zadataka, razmenu file-ova (upload, download), prezentatciju lokalnih dokumenata i publikacija, i svakodnevnu komunikaciju kroz forume, chat-ove i slanje internih i eksternih poruka, vesti, najava događaja.\nOLEDNETWORK ONLINE BAZA REGIONALNIH I MEĐUOPŠTINSKIH PROJEKTNIH IDEJA\nSve prethodne komponente bile su propraćene paralelno sa stalnim obuka zaposlenih u KLER od strane Regionalne agencije i njihovim upućivanjem na obuke ostalih domaćih i stranih programa.\nFunkcija KLER se odnosi na učešće u realizaciji lokalnih akcionih planova i zauzimanju centralnog mesta u procesima implementacije lokalnih strategija održivog razvoja. Ovo je moguće imajući u vidu značajnu osposbljenost i umreženost kancelarija za LER Šumadije i Pomoravlja i obučenost i kompetentnost njihovih zaposlenih, do kojih se došlo kroz šestogodišnji rad na implementaciji lokalnih ekonomskih procesa na teritorijama 13 opština Regiona u koordinaciji Regionalne agencije za ekonomski razvoj Šumadije i Pomoravlja iz Kragujevca.


Medvedev: Sporazum o štitu "duboko uznemirio" Rusiju\nNa kraju samita Grupe osam u Japanu, ruski predsjednik Dmitrij Medvedev izjavio je da je potpisivanje sporazuma SAD i Češke o postavljanju antiraketnog štita "duboko uznemirilo" Rusiju.\n"Rusija neće podleći histeriji, ali će razmotriti kako da na isti način uzvrati", rekao je Medvedev, ističući, medjutim, da je Moskva otvorena za razgovore s Washingtonom.\nRusko Ministarstvo vanjskih poslova reagiralo je sinoć na Sporazum o izgradnji radarske baze, kojeg su juče potpisali ministri vanjskih poslova SAD i Češke Republike, Condoleezza Rice i Karel Schwarzenberg. U saopštenju se kaže da će Rusija reagirati "vojnim sredstvima" ako češki parlament ratificira sporazum sa SAD-om.\nRusija prijeti vojskom ukoliko se realizira antiraketni štit u Češkoj\nPentagon je, pak, odgovorio saopštenjem u kojem kaže kako Rusija koristi "ratobornu retoriku" u pokušaju da učini evropske države nervoznim u vezi s izgradnjom američkoga proturaketnog štita.


RTCG - Radio Televizija Crne Gore - Nacionalni javni servis :: Izbori 2020 :: Ukinuti subvencije za obnovljive izvore energije\n14. 08. 2020. 11:29 >> 11:29 0\nOdluka Vlade da se proizvođači energije iz obnovljivih izvora subvencionišu iz budžeta i iz džepova građana (preko računa za struju) je pogrešna i štetna, ističe u saošpštenju predsjednik Pokreta za promjene Nebojše Medojevića, koji smatra da to treba odmah ukinuti.\nMedojević smatra da je to još jedna u nizu korupcionaških šema za pljačku budžeta i građana.\n"Kompanije bliske DPS-u dobijaju povoljne kredite iz državnog IRF i koncesije za uništenje vodotokova u Crnoj Gori, a onda im Vlada iz budžeta i građani preko računa za struju subvencionišu cijenu struje koja je i 300 odsto veća od tržišne. Na ovaj način te kompanije uzimaju na desetine miliona eura godišnje u biznisu bez ikakvog rizika. Ekstra profit se ostvaruje dogovorom između nosioca vlasti i njima bliskih tajkuna", tvrdi Medojević.\nOva šema je, kako dodaje, postala atraktivna i za kriminalce iz inostranstva, pa je izgradnja vjetrolektrane Možura postala simbol korupcije i na globalnom nivou.\n"Ko želi da se bavi ovim biznisom i zarađuje novac mora da prihvati i tržišne rizike i da ne pomišlja da će njegove privatne biznise finansirati država iz budžeta i građani iz svojih džepova. Sami neka sa bankama finansiraju svoj privatni biznis, a struju neka ponude na tržištu i neka tržište određuje cijenu. Država i građani ne mogu biti žrtve korupcionaških poslova vlade i privatnog sektora", ističe Medojević.\nSa svakim koncesionarem koji ne poštuje Ugovor i ugrožava vodotokove ili druge resurse i životnu sredinu, treba odmah, kako naglašava Medojević, raskinuti Ugovor i pokrenuti postupke za nadoknadu napravljene štete.\nNebojša Medojević Izbori 2020.\n29. 09. 2020. 31


eKapija | Putem lizinga moguće investicije u srpsku privredu i do milijardu evra godišnje - Očekuje se veće finansiranje električnih vozila\nIzvor: eKapija | Sreda, 29.11.2017.| 15:44\nPutem lizinga moguće investicije u srpsku privredu i do milijardu evra godišnje - Očekuje se veće finansiranje električnih vozila\nLizing industrija ima potencijal da u budućnosti podrži investicije u privredi Republike Srbije sa jednom milijardom evra na godišnjem nivou, zaključeno je na panel diskusiji Asocijacije lizing kompanija Srbije (ALCS) pod nazivom "Lizing: 2018 – 2022", održanoj u utorak, 28. novembra 2017. godine. Govoreći o budućnosti lizinga u Srbiji, učesnici diskusije istakli su da će lizing tržište nastaviti da raste i da će taj rast pratiti razvoj privredne aktivnosti u državi, a da će dodatno biti uslovljen usvajanjem izmena i dopuna Zakona o finansijskom lizingu koji je trenutno u proceduri kod Narodne banke Srbije.\nKako se navodi u saopštenju ALCS, zaključci panelista doneti su na osnovu analize kretanja lizing tržišta u prethodnih pet godina i indikatora koji ukazuju na konstantan rast lizing industrije u Srbiji. Naime, rezultati ALCS-a pokazuju da je u periodu od 2012. do 2016. godine lizing tržište poraslo 24%. Na kraju prošle godine vrednost novozaključenih lizing ugovora iznosila je 338 mil EUR, što je 66 mil EUR više u odnosu na završetak 2012. godine.\n- Potencijal za rast lizinga u Srbiji nesumnjivo postoji i mnogo je primera kojima to možemo pokazati. Ako navedemo samo jedan – međunarodne kompanije koje opremu finansiraju putem operativnog lizinga, već tu ćemo videti prostor za razvoj. Kod nas je taj segment lizinga veoma malo iskorišćen, najviše zbog toga što principi po kojima on funkcioniše i dalje nisu jasni korisnicima. Ipak, očekujemo da će edukacija privrednika, ukazivanje na prednosti ovog vida finansiranja, odgovarajući zakonodavni okviri i saradnja sa nadležnim institucijama uticati na povećanje udela lizinga u finansiranju celokupne privredne aktivnosti - istakao je Boris Stević, predsednik ALCS-a, navodeći da lizing, zahvaljujući svojim karakteristikama kao finansijskog proizvoda, može pomoći razvoj malih i srednjih preduzeća.\nTokom panela, učesnici su analizirali aktuelno stanje u oblasti transportne i prehrambene industrije, tržišta nekretnina, javne uprave, sektorima informisanja i građevinarstva, a u fokusu je bila i poljoprivreda.\nJožef Nađ, predstavnik ALCS-a, naveo je da se broj traktorskih jedinica kojim raspolaže srpska poljoprivreda može povećati više nego duplo.\n- Trenutno, tržište poljoprivredne mehanizacije obuhvata oko 1.200 traktora, a može da poraste i na oko 3.500. Da bi se to dogodilo neophodno je da Ministarstvo poljoprivrede omogući subvencionisanje poljoprivredne opreme nabavljene putem lizinga, jer ne možemo da napravimo pomak dok se ne izjednačimo sa kreditnim tržištem. Ukoliko se postigne takva vrsta dogovora, smatramo da će lizing biti čest izbor za finansiranje poljoprivredne mehanizacije - ističe Nađ.\nTokom prethodnih godina, komercijalna vozila činila su 40% u strukturi lizing ugovora. Poznavaoci lizing industrije saglasni su da će se slična situacija zadržati i u budućnosti, s tim što će značajno mesto u portfoliju zauzeti finansiranje električnih vozila.\n- Na primer, u Zapadnoj Evropi, električna vozila su uzela toliki zamah da dolazi do reorganizacije čitavog sektora autoindustrije, a u regionu postoje subvencije za finansiranje električnih vozila. Domaći proizvođači bi mogli da proizvode prateću opremu za ovu vrstu vozila, što bi doprinelo jačanju domaće proizvodnje, a lizing kuće bi takvu opremu svakako finansirale - napomenuo je Dejan Stupar, predstavnik ALCS-a.\nTokom panela stručnjaci za lizing diskutovali su i o mogućnostima finansiranja javnih nabavki putem lizinga, a Bojan Vračević, predsednik Odbora za finansijski lizing Privredne komore Srbije, naveo je da obim javnih nabavki u Republici Srbiji na godišnjem nivou iznosi oko 2,8 mlrd EUR ili oko 8% bruto društvenog proizvoda.\n- Tu vidimo potencijal za učešće lizinga, jer on omogućava transparentne procedure i usklađen je sa evropskim standardima - istakao je Vračević, dok je Vladimir Aljinović iz Asocijacije lizing kompanija Srbije kao još jednu od prednosti finansiranja javnih nabavki putem lizinga naveo finansiranje predmeta kroz nekoliko budžetskih ciklusa.\nTako se sredstva ne troše odjednom, već tokom nekoliko godina, što značajno rasterećuje budžet.\n- Dobri primeri saradnje lizing industrije i javnih preduzeća su GSP Beograd i GSP Novi Sad koji uz pomoć lizinga povećavaju svoj vozni park.\nPanel diskusija obuhvatila je i finansiranje nekretnina putem lizinga. Ivan Jauković je istakao da kod nas nekretnine za sada imaju veoma mali udeo u lizing portfoliju, a značajnija aktivnost tek se očekuje u godinama pred nama.\nStručnjaci Asocijacije lizing kompanija Srbije izneli su i podatke za treći kvartal 2017. godine, koji potvrđuju navedena predviđanja o daljem razvoju lizing industrije. Zaključno sa septembrom ove godine, vrednost novozaključenih lizing ugovora iznosila je 272 mil EUR, što je 55 mil EUR ili 25,6% više u odnosu na isti period 2016. godine.\nAsocijacija lizing kompanija ALCS Beograd\npanel Lizing 2018 2022\nZakon o finansijskom lizingu\ntržište lizinga u Srbiji\nlizing industrija u Srbiji\nsubvencije za poljoprivrednu opremu\nfinansiranje električnih vozila\nfinansiranje javnih nabavki


Levijatan demantuje navode o diskriminaciji Roma - Reakcije - Dnevni list Danas\nPočetna » Dijalog » Reakcije » Levijatan demantuje navode o diskriminaciji Roma\nReakcija Pokreta Levijatan na tekst "Poverenik za zaštitu ravnoprsvnosti utvrdio da je Levijatan diskriminisao Rome”\nLevijatan demantuje navode o diskriminaciji Roma\nDanas Online31.05.2021. 12:09\nFoto: Privatna arhiva (Iz arhive Danasa)\nPokret Levijatan uputio je demanti na saopštenje Evropskog centra za prava Roma u kom se navodi da je Poverenik za zaštitu ravnopravnosti naložio tom Pokretu da prestane sa objavljivanjem diksriminatornih sadržaja prema Romima.\nDemanti Pokreta Levijatan prenosimo u celosti:\nBudući da je dana 27.05.2021. godine u 17:42 časova na portalu objavljen tekst/saopštenje pod naslovom „Poverenik za zaštitu ravnopravnosti utvrdio da je Levijatan diskriminisao Rome” molim da u skladu sa odredbama Zakona o javnom informisanju i medijima, objavite demanti saopštenja Evropskog centra za prava Roma, kako sledi:\nFondacija Pokret Levijatan ističe da je saopštenje Evropskog centra za prava Roma zasnovano na neistinitim činjenicama i navodima i kao takvo suprotno je ciljevima zbog kojih su osnovani.\nNajpre, netačni su navodi da je Evropski centar za prava Roma podneo „veći broj pritužbi koje su potpisali Romi i Romkinje iz Srbije, preko lokalne organizacije Vojvođanski romski centar“ budući da je na adresu Fondacije od strane Poverenika upućeno UKUPNO 5 istovetnih pritužbi fizičkih lica, koji su to učinili lično, a ne putem bilo koje organizacije. Navodimo da se radi o fizičkim licima sa istim prezimenima, što implicira da je u pitanju jedna odnosno dve porodice.\nUkoliko bi bili tačni navodi pomenutog saopštenja o većem broju pritužbi koje je podneo Evropski centar za prava Roma, to bi značilo da od strane Poverenika nije sproveden postupak kako je Zakonom predviđeno, odnosno da Fondaciji nisu dostavljeni kompletni dokazi i pritužbe (a što je obavezno) kako bi se u celini na iste izjasnila. Verujemo da Poverenik nije napravio propust u postupanju.\nDalje, netačni su navodi teksta da je Poverenik NALOŽIO Fondaciji postupanje kako se dalje navodi, budući da po Zakonu o zabrani diskriminacije takva mera nije predviđena.\nPoverenik je dao mišljenje i preporuku koja se odnosi na kontrolu komentara pratilaca naloga, a to su Fondaciji nepoznata fizička lica, na koji deo se preporuka i mišljenje u najvećem delu odnosi.\nZaključak saopštenja Evropskog centra za prava Roma u kome se navodi da „Pokret Levijatan koji ima više od 270.000 pratilaca na Fejsbuku, predstavlja se kao organizacija za zaštitu životinja ali veći deo svog rada fokusira na dehumanizaciju Roma i distribuciju sadržaja na društvenim mrežama čiji je cilj podsticanje mržnje“ svakako će biti predmet sudskog postupka, budući da se podnete pritužbe pet fizičkih lica odnose na komentare od pre godinu i više dana, neki od njih nikada i nisu objavljeni na nalogu Fondacije (što je Poverenik i utvrdio) te se prostim pregledom objava na nalogu Fondacije na društvenoj mreži facebook može utvrditi tendenciozna neistina navedena u ovom saopštenju.\n„Fondacija Pokret Levijatan“ ističe da će u svemu postupati u skladu sa odredbama Zakona o zabrani diskriminacije a to znači jednak pristup svim zlostavljačima životinja bez obzira na pol, boju kože i nacionalnu pripadnost.\npokret levijatanromiZaštitnik građana SrbijeBeograd\nReakcije • 24.09.2021. 16:32\n"Nije bitno da li pravite greške, već šta posle uradite sa njima" (Frederik Bakman, Medvedgrad)\nReakcije • 23.09.2021. 19:29\nNeka visi bibliometrija\nNajstariji čitaoci Danasa svakako pamte 4M i njihovu pesmicu...\nGrupa lekara i ostalih napisala je i objavila pamflet...


SAOPŠTENJE REDAKCIJE “JEDINSTVO” POVODOM BRUTALNIH NAPADA NA NOVINARKU “JEDINSTVA” RADU KOMAZEC – Balkanekspresrb.rs\nSAOPŠTENJE REDAKCIJE “JEDINSTVO” POVODOM BRUTALNIH NAPADA NA NOVINARKU “JEDINSTVA” RADU KOMAZEC\n03/05/2020 Off By BERB\nNajoštrije osuđujemo brutalne pretnje upućene našoj novinarki Radi Komazec, putem društvene mreže Tviter, a koje je izazvala emisija “Utisak nedelje”, gde našu novinarku nazivaju pogrdnim imenima. Etiketirajući je kao “zlo u novinarstvu”, crtaju joj metu na čelu i dovode u životnu opasnost .\nSvesni, da smo suočeni sa besramnom izneverenošću osnovnih novinskih principa i pokušajima kompromitacije naše novinarke, inače besprekornog medijskog pregaoca već više od dve decenije, afirmisanog borca za novinske i svake druge slobode, pozivamo novinska udruženja i sve časne kolege da se suprostave ostrašćenim novinarskim propagandistima, koji ne prezaju ni od čega da svoje kolege, koji ne misle kao oni, napadaju, vređaju i ugrožavaju.\nBezdušni tviteraši, orkestrirano upućuju danima najdrskije i najbezočnije uvrede i direktno nasrću na bezbednost naše novinarke.\nZar smo i to dočekali da se listu “Jedinstvo”, koji opstaje decenijama na kosovskoj vetrometini i našoj hrabroj novinarki Komazec koja preživela dva progona, sa užasnim izlivom mržnje preti nestankom u glavnom gradu. Opstajemo decenijama u neprijateljskom okruženju kao i narod kojem služimo i poručujemo im da neće sprečiti nepristrasne i hrabre novinare “Jedinstva”, ni u Beogradu ni na Kosovu i Metohiji da obavljaju svoju časnu dužnost u javnom intersu srpskog naroda na KiM.\nDuboko uvereni da ovakvi izlivi mržnje prema našoj hrabroj i časnoj novinarki spadaju u korpus beščašća i krivičnog dela, sa kojim se ne može polemisati, pozivamo srpsku javnost da osudi ovaj gnusni čin, a nadležne državne organe da rade svoj posao.\nOvo je pošast protiv koje se Srbija mora izboriti.♦\nKORONA VIRUS: Još četiri smrtna slućaja